Khah rak rel cio uh zeithei lo in au khuang ti hlah CNF nih post ngah an ti ca ah ka post mi si – The Cherry Par\nKhah rak rel cio uh zeithei lo in au khuang ti hlah CNF nih post ngah an ti ca ah ka post mi si\nKan chin miphun vial te chim awk a tha lo mi bia ka khat te kan chim hna.ralkap kong hi a chung lei thil um tu ning hi mipi nih theih awk a tha lo mi tampi a um. Ralkap riantuannak kong hi 100 chung ah 30 long hi mipi nih theih ding mi asi. Nain Kan chin miphun nih nan riantuannak a lang lo tiin tamtuk vuivai bia nan chim a tamtuk cang. CNF/A kan thiltuah pakhat ka chim lai. Kan hnu Thla chung ah KIA nih laiza pawng kawl ralkap sakhan a nganpi an lak ah khan CNA minung 90 kan i tel ralhmai ah a lut hmaisa bak mi CNA kan si kha mipi nih rak theih ve cang Uk. Kan chin ram ah ral thawh a herh maw herh lo kong hi tampi tuahtan bu tein rian kan tuan zungzal.\nTlangcung hriamtlai nih CNA hnu an kan chit bal lo. An bochan mi CNA kan si Ve ti hi chimh ka duh..kan Chin miphun hna Zaangfah tein CNF/A sin ah vuivai bia tamtuk nan chim lo hi a biapituk caan asi.Lam hruaitu G P S or direction aa palh lo ding a biapituk.Kan miphun him nak ding ah Tlangcung hriantlai vial te nih sungh zatlaknak an rak tawnnak le an rak i palnak vial te hna khi a cawng mi CNF/A dakaw kan si.Mipi kan in dawttuk hna. Kan in bochan tuk hna. Ka tial mi hi lih pakhat hmanh aa tel lo. Credit: Van Khua\nRelchap, CNF/A kong ah theih ding: 1. CNF/A cu hriamnam a tlai mi Buu/ralkap an si. 2. Social media cungah tamtuk in CNF/A peihtleihnak le bomhnak kong zong hi langhter deuh lo ah a tha bik rih. 3. Kan mah hmanh nih social media cung in an cawlcangh ning kan thei khawh hna ahcun kan mah nak in a zir deuh mi kan ral ca cun a fawi tuk ngamsam khi an si cang cuh! 4. CNF/A nan/na bomh thawng in nang mah duh ning poah in kal hna seh ti phun lungthin cu kan ngeih awk a si lo. 5. Kan ralkap cu kan mah nak in let tampi in ralrin a hau mi an si. An cawlcangh ning hi palh a ngah lo mi dirhmun ah an um hi theih piak hram hna uh sih.\n← An lung dongh lei a panh cang\nHakha ah Ralkap Tuahmi Sianginn Saya/mate Training ah Minung 40 Hrawng an Kai →


US PRESIDENT THAR JOE BIDEN nih Ni 100 chung i Tuan aa Timhmi Rian Pawl Langhter a si Cang – Kawltu Team\n4. Coronavirus ruangah Inn man mortgage a pek kho lomi, inn hlan man a pe kho lomi hna caah bawmhnak a um lai. Foreclosure le Eviction moratorium bawmhnak zong September thla tiang a caan an sauh rih lai. 5.State, County le City cozah bawmhnak pin ah sianginn le coronavirus testing caah bawmhnak le Coronavirus khamhnak si phawtzamhnak caah bawmhnak a te lai. 6.Kum dih 2020 caah, ngunkhuai tax nan file tik ah Child Tax Credit timi kha kum 6 in kum 17 karlak ngakchia pakhat caah $3000 na ngah khawh lai. Kum 6 a tling rih lomi ngakchia caah Child Tax Credit $3600 ngah khawh a si lai.\n7.Small Business caah bawmhnak pek thawnmi PPP loan a si lomi Gran pekmi bawmhnak a um kho lai tiah zumh a si. Mah plan hi House ahcun an pass ciami a si. Senate ah an chuahpi lai i, an pass le cangka Joe Biden nih minthut hnu ah fehter colh a si lai.\n8.Second Stimulus Check $600 a ngah rih lomi nan um ahcun tax nan file tik ah recovery rebate credit ti in claim than khawh a si lai. Tax file an tuah piak tu kha nan chimh lai i, ngah than khawh a si lai.9.Joe Biden President a si le cangka ni 100 chung Federal Cozah nih mask i hruk dih ding in a thanh lai.10.President Trump nih Muslim ralhrang an tamnak ram tralvel ban a tuahmi, visa a phihmi ram pawl cu a on than hna lai.11.President Donald Trump nih a rak chuah taakmi, Paris Climat Agreement ah a lut than lai.\n12.DACA timi kum tling lo in US ah phungning loin a rak lutmi million 11 renglo ngakchia pawl cu US citizen pek dingah congress nih an pass lai tiah zumh a si.13 Siangngakchia hna nih sianginn kainak caah phaisa an cawi leiba Student Loan cu pek rih lo ding in a ngol ter hna lai. [ $10000 tiang cham ti lo ding in a pek khawh men ti a si.14.World Health Organization [ WHO ] lut than ding in biachahnak atuah lai.\n15.Nu sinak le pa sinak a thlengmi pawl cu sianginn zun inn ah anmah duhning in pa zun nak le nu zunnak ah luh le chuah khawh a si lai.**Mi tam deuh nih an hgalh le an theih khawh ve nak hnga share cio khawh a si. Source: Salai Lairamthang\n← Trump Phihkharnak Tuahtu Company le Organisation langhter an si. An rak tam ngai\nVice President Mike Pence Rian Aa Dinh Hlan te i a Bia Chimmi ( Uar a um kho tak tak) →


Nuamhnak le Lawmhnak - A VEL IN KHAMH KAN SI\n“Bawipa chung i nan nunnak ah khan i lawm zungzal ko u ti kan duh hna. I lawm ko u, tiah ka nolh than rih ko lai.” Filipi 4:4\nNuamhnak (Hapiness) kan ti mi cu Lenglei thil kan tonmi cungah a um i, Lawmhnak (Joy) kan timi cu Chunglei in a chuak mi asi. A ngaih a chia i a lung a kuai cuahmah mi, Harnak a tong cuahmah mi hna kha I NUAM U va ti cu thil tha asi lo. Ngaichiatnak awngkua chung in an duh nalo in chuahter i, Nuamh fial nakin cun an tuarmi i hrawm ve le anmah sin te ah Nun hrawm vetu kha thil tha deuh asi hnga, i an damnak zong a si hnga.\nMinung Nunnak cu, Fahnak, Temhtuarnak, Ngaihchiatnak le lungrawhnak in a khatmi asi. Sihmanhsehlaw, hi Harnak (Difficulty) vialte lak zong ahhin LAWMHNAK (Joy) cu hmuh khawh asi. Nuamhnak cu Leng lei rian asi; Lawmhnak cu chunglei rian asi. Khrih he cun Paul le Silas cu Thonginn chungah Lawm tein khua an sa ko i thangthatnak hla an sa kho ko. An i nuam lo nain an i Lawm. Pathian he cun Joseph cu Thonginn chungah lawm tein khua a sa kho; Judah tlangval pathum hna cu, Pathian he cun Meiphu chungah lawm tein an nun an hmang kho.\nLawmhnak hram cu pawngkam thil a cangmi cungah siloin Bawipa cungah a ummi asi. Kan lawmhnak hram Bawipa fuh hi zumtu hna kan teinak asi. Na har caan ah hodah na fuh tawn? Nihin kan Lairam ah siseh, vawlei cung kaa kip hmunkip ah Harnak tong in lungrethei tampi an um. Nuamhnak cu kan pe kho hna lai lo, an ngaihchiatnak tu kan i hrawm a hau; Lawmhnak an herh lio caan asi. Lungkuai in harnak atong mi hna nih Lawmhnak an hmuh khawh nakhnga nangmah le keimah an kan herh. Thlacamnak in siseh, Dawtnak in siseh, midang caah Lawmhnak hram si hi Zumtu tha hna nunzia asi. Midang lawmh tertu ah Bawipa nih in hmang chin ko seh. Harnak atong mi kan miphun hawi hna zong Lawmhnak Khrih chungah lawmhnak nan hmuh khawh nakhnga thla kan in campiak hna.\n1. Nuamhnak (Hapiness) hi zeidah asi i Lawmhnak (Joy) hi zeidah a si tiah na fian? Aa khat tiah dah na ruah?\n2. Zeinihdah Nuamhnak a chuah pi i zeinihdah Lawmhnak a chuah pi tawn?\n3. Nuamhnak maw kan herh deuh lawmhnak dah? Zeitindah kan kawl lai?\n4. Nuamhnak an petu thil zeidah an si si lawmhnak an petu tah zeidah asi tiah na ruah?


KALAY PAWNG I KAHNAK AH RALHRANG BAWI PAKHAT A NUNNAK ALIAM – The Chinlung Post\nNizan Kalaymyo pawng ralhrang ralkap le mipi an i kahnak kongah thawngpang theihkhawh tawk. Nizan April nikhat Kalaymyo pawng Chawngkhua khua i, i kahnak ah mipi lei in a nunnak aliammi hi minung pathum an si. Cun ralhrang kawlralkap bawi pakhat zong a nunnak aliam ve tiah theih a si. An i kahnak hi hmun hnih ah a si.\nNizan zanlei suimilam pathum hrawngah i kahnak caan cu a si. Ralhrang ralkap nih Chawngkhua an luhpah ah hin inn tangah a thu sawhsaw komi kum 60 a si cang mi minung pakhat zong an kah i, a nunnak aliam tiah an langhter chih. Cun ralhrang kawlralkap phomh dingin a rak rami Waibula minung pakhat cu a hngawng ah an kah i, a nunnak aliam.\nKawlralkap ralhrang bawi pakhat mipi lei nih an kahthah mi hi Aung Cian Tha i kahnak ah a nunnak aliam hi asi. Cu ralhrang kawlralkap bawi a nunnak aliammi ruak lak ding le mipi kap dingah ralhrang pawl a bawm dingin Kalaymyo ralhrang ralkap hna cu an i thawh i, Chawngkhua ah mipi he an i kah hi a si. Lampi hlei an hrawh caah Sitha ah ralkap an chiah hna i, motor cu akir ti asi.\nRalhrang kawlralkap pawl hi minung sawmthum renglo hi ke in an kal hna, Hriamnam ngan zong in an kahhna i, mipi pawl cu an i thup dih hna. Ralhrang ralkap pawl nih Bike an hmuh mi zong an kah dih pin ah thilri zong an hrawh rih hna. An i kahnak hnu suimilam panga le ti ah mipi humhhimtu pawl cu hnukir in an i thup hna caah ralkap pawl cu an kal tthan kho tiah khuami pakhat nih a chim.\nNizan Chawngkhua i kahnak ah hin ralhrang kawlralkap hna nih bomb zong an puah. Cun ralhrang ralkap lei hi hliam atuarmi zong an um. Asinain fiang in theih asi lo. Sihmanhsehlaw fiangtein an theihmi tu cu a cunglei langhter cang bantukin ralhrang ralkap bawi pakhat a nunnak aliam.\nRALHRANG NIH THILTUAH HI VUN ZOH TUAH UH, KHUACHIA AN RENG TI LO


Porno Gafapasta: Scream XXX. A Porn Parody (Eli Cross, 2011)\n2011, Axel Braun, Críticas, Eli Cross, Evan Stone, James Deen, Lily Labeau, sXXI, Zoe Voss |\nCopyright 2009 : Porno Gafapasta: Scream XXX. A Porn Parody (Eli Cross, 2011) Monezine Blogger Template Designed By Jinsona Design | Blogger XML Coded By CahayaBiru.com Distributed by Blogger Blog Templates


PALETWA KHUACHUNG HMUN HNIH AH BOMB A PUAK – The Chinlung Post\nMay 28, 2021 admin Chin 0\nPaletwa Bank Hmai le Uknak Zung Hmai ah Bomb a Puak.Nihin zinglei sml. 7:30 hrawng ah Paletwa khuachung Myanmar Economic Bank hmaika le uknak lei zung (GAD) hmaika ah pehzul in bomb an puak, tiah thawng kan theih. Zinglei sml. 4:30 hrawng ah pehzul in an puak. Uknak lei zung hmaika ah a voi khatnak a puak i minute 2 hrawng hnu ah Myanmar Economic Bank hmaika ah a voi 2nk a puak tthan.\nMinung aa hliammi an um le um lo kan thei ve lo,” taih Paletwa khuami pakhat nih a chim. Bomb a puahnak hmun pawl ah SAC ralhrang pawl an phan i runvennak chah ngaiin an lak colh. Paletwa ah hin SAC ralhrang an um bang in AA hriamtlai zong an cawlcang i, Chinland Defense Force (CDF-Paletwa) zong naite ah an dirh. Nihin zinglei bomb puah kong ah ahote nih an tuahmi a si timi fiang in theih a si rih lo. Credit:The Chin Journal\nThawngpang dang: PPST Nih Ralhrang Khawngsil He Biaruah An I Timhnak Biathli Aa Puang Ai. NCA ah hnatlaknak min a thumi tlangcung hriamtlaibu 10 hna nih dirhmi Peace Process Steering Team nih ralhrang khawngsil he biaruah an i timhnak biathli a puang tiah theih a si. Cu biathli cu PPST nih May 28 ah ralhrang khawngsil nih a sermi remdaihnak tuahtu bu hotu Bochohci Ya Pyih sinah an tialmi a si.NCA kongkau ti a si. Ralhrang khawngsil remdaihnak tuahtu bu hotu aiawh in Bochohci Min Nawng nih minthut in May 19 ah a kan kuatmi ca kan hmuh, SAC nih NCA hnatlaknak kan cohlan lai nan ti caah kan i lawm, tiin bia an thok.\nAn ca chungah cun atu lio a cang cuahmahmi ramchung buainak hi SAC ca zongah siseh, tlangcung hriamtlaibu hna caah siseh, Ramkhel party le mip ca zongah siseh, aho ca hmanh ah hlawknak a um lonak le ramkhel boaruak a daih deuh poah ah a that chinchin nak kong an tial.Myanmar buainak ruangah ram cheukhat nih timhmi ngei tein an i thlakmi an duhlonak le an i thlakmi khamnak dingah cun kanmah he kutlaih in a tuan khotu ding rammi hna kha zulhphung le rikhiahmi chungin sawmnak tuah i tuanti kha a tha bikmi a si tiah PPST nih an ruahnak an tialchih fawn.\nMIPI HNA NIH ZEITINDAH NAN RUAH NING CIO A SI? MISS MYANMAR LE CHIN MIPHUN


RIP. TUZING CNDF LE RALHRANG I KAHNAK AH SALAI CUNGTE A NUNNAK LIAM – The Chinlung Post\nMay 21, 2021 admin Chin 0\nKalaymyo Lei In Hakha lei Ah A Rak Kai Mi Ralkap Mawtaw 2 CNDF Nih An Kah Hna.Kalaymyo in Hakha lei ah a rak kai mi ralhrang mawtaw pahnih cu Falam peng Hlanzawl khua pawng ah CNO/CNDF nih an rak bawh hna caah I kah dohnak fak piin a chuak. Bomb thawng le meithal kah thawng a dai rih lo.\nCNDF lei in Salai Cung Nawl Piang kum 28 nih ram caah a nunnak pek. Hi konghe pehtlaiin minung pakhat nih tuzing CNDF le ralhrang kawlralkap an i kahnak ah hin ralhrang kawlralkap lei minung panga an nunnak aliam tiah comment ah alanghter.\nRelchih:Kawl Ralrang an thil tuahmi nih kan Chin miphun dihlak liang cungah doh dingin rian a kan khinh.Hi dohnak ahhin mifim hlei an um lo. Riansang hlei zong a herh lo.Mirum hlei zong an um lo.Nuhmei pahmei tiang kan zapi tein ralkap kan si dih. Israel prime minister a tuan hmasa bik David Ben-Gurion nih “kan ram bite hmanh sehlaw kan ral a ngiatu (spy) a si mi “Mossad” a thawn ahcun zei ram hmanh kan tih hna lo” tiah a rak chim.\nKan Chin miphun zong mi tlawmte si hmanh uhsih law “Mossad” bantuk lungput kan ngeih dih ahcun zei bantuk ralhrang hmanh kan tih ve lo ee.Cun miphun dang nih chinhmi nithawng tangah um caan zong a si lo.C-Cawnbik paral tha,Chin phun kan si.Cubelte cu kan lungrual caan a si.Chin National Day (CND) a hringtu kan pu le kha nangmah Falam, Hakha, Teddim etc an i ti lo. Anmah le anmah kha “ U nau, nang zeitin dah na ruah,vun chim ve tuah,na hna tla maw?” tiah u nau lungput he lungrual tein khua an rak khang ti.\nKan holh aa dan ruangah unau kan sinak a pelte hmanh kan don ti hlah seh!Chin ram chung ummi vate hna hmanh an holh aa dang cio ve ko nain pakhat le pakhat an i hua hna lo.U nau hmanh dawt loin huatnak lungthin he zeitindah Dawtnak a si mi Pathian hi kan naih ngam hnga ka ti?Thangthar mino hna nih CND a hringtu kan pu le nih an rak ngeihmi “U nau” lungput hi nunter in tharchuah i kan lungrual caan a si.\nKan Chin miphun chungin “Thawngtha” a chimtu saya vialte zong nih miphun ah unau kan sinak le dawt a herh zia nan chim caan a si.Peng khat le pengkhat zong i tlawng uh law miphun ah unau kan si. Kan i daw hna lai timi Thawngtha lawng hi tulio ahcun kan chim tuah uh! Paul le Abraham le Mosses kong nan chim cu a tam ngai ko cang caah Sunday dah ti lo cu unau karlak dawtnak Thawngtha hi Chin ram cul diklak in phuang ve cang tuah uh!\nNo excuse! Unau kan i dawt ahcun a theipar cu lungrualnak a si ko. Kan miphun lungrualnak caah na liang cungah rian khinh ve nan si hi kan philh piak sawh hlah uh! Ral doh tikah mah karlak ah aa tenh ve mi ral hi hmuh lo mi ral a si caah tih a nung tak mi a si.Tulio hmanh a lar manh cang i a min ah”Dalan” an ti.Dalan lungput a ngei sualmi vialte zong thisen tam a luan hlan ah atu hi ngaih chihnak caan tha a si.\nDalan kan um lo ahcun ralhrang thazaang 50% a zor i teinak cu kanmah kutah a um.Zeicatiah ral tuk tik ahhin ral thawngpang theih hmasa le ral dohnak hmun fing le tlang theih hi a biapi taktak mi an si.Tu lio ah ralhrang nih hriamnam thazaang ah a kan tei rih ko nain fing le tlang theih hngalhnak ah kan tei hna.Ralkap lawngte kan si timi lungput kan ngeih i kan lung aa rual ahcun anmah tlukin hriamnam zong kan zalh kho ve ko lai.\nCun ralhrang cu an duh lo bu fial chawmmi an si.Kan nih cu Miphun dawtnak he ral do mi kan si.Lungput ah 100% kan tei cang hna. Chin miphun vialte unau kan si hi mu.Kaa lawng si ti hlah seh! Falam ah pakhat thisen dor khat kawl ralhrang nih an chuah ahcun keimah thisen ai tel ve, Paletwa nu pakhat ralhrang nih an tlaihhrem tikah keimah farnu a si, mindat ah ralhrang nih an thah hna tikah ka unau an si timi unau lungput kan ngeih caan a si.\nRal doh ahcun thlachiat ruah a um lo.Kan unau hna nih an pekmi thisen caah lungrual tein teirul cham caan a si.Atulio bak hi Miphun caah kan zapi tein rian kan tuan khawh lio caan tha bik a si. Kan doh mi ral ai khat.Kan duhmi le kan i timhmi zong ai khat.Hi ralhrang a tak in kan dohnak nih kan Chin miphun karlakah unau lungput hi karh ter seh law double in teinak kan ngah ko hnga mu! Credit: Salai Tin Maung Win


Khua Tungvang Samh Tikah Khuacaan Thlennak le Pawngkam Sining Tuak Chih A Herh - THE CHINLAND POST\nKhua Tungvang Samh Tikah Khuacaan Thlennak le Pawngkam Sining Tuak Chih A Herh\nPhoto: Pu Thla Hre (Facebook) Biakilh: Hi hmanthlak nih hin a tulio thil sining a fianter tilo. Hmanthlak hlun a si.\nNgun Kam| 2020 August 1 — Kuttlaih phone, Cycle, Motor, seh thilsuknak (washing machine) tbk kan sin a phaknak le kan tonghthamnak a sau rih lo ticun kan palh tuk lai lo dah. Zapi nih motor hna, seh thilsuknak hna kan i hunh ve te lai timi cu lungkil in rak tuak cia theng a si lo. Tikah, innlo kan rianh le kan sak tik zong ah cu pawl fimhlawnnak hmunhma ruahcia a um cuca lo. A hnu ah hnawhsare le a tlacop in tuaktan cio a hung si. Kan mawh ve lo!\nKanmah khap tawk le khuaruah khawh tawk a si ti ko usih. Tuak ko hmanh! Hakha khua chung ah caan rau lo te ah mah tluk khin motor a karh te lai ti kan ruat theng lai lo cuh. Sul le lam zeimawzat kauh chap cu a si ve ko. Nain, mah hi a hlan kel pei a si ko hi tiding phun khin a hung um. Cucu tthanchonnak theipar pakhat a si i lawmh awk zong a si. Cu nih a von langhter mi cu zeitluk indah khua tungvang kan samh le khua kan siamremh tikah hmailei caan saupi ca tiang ruah le banh khawh a hauhnak kha a si. A hlei in tulio a kan zuam cawhtu khuacaan thlennak le kan pawngkam sining zoh bu in caan saupi (techin fapar chan) ca tiang ruatchih in kan khua tungvang samh le sersiam a herh.\nVan chiat ah uknak tthalo tang ah caan sau tuk lawmman kan um tikah mumal ngeite le ningcang tein kan khua tungvang siamremhnak caan kan rak ngei kho lo. Mah karkalak huihnak le hlawknak ruah ah tenh awk tthalo mi hmunhma: lam le lam karlak, tiva cung, chengpalang cung tbk tiang hmunhma pek le um hmun khuar a si. Kanmah lila ve zong nih hmailei ah zeithil dah a cang kho, zeidah kan ton khawh timi ruah lemlo in chihkhat caan karlak ca tiang lawng kan banh khawh ve hoi. Voikhat cu 2015 lio Hakha mincim kong he pehtlai in chimphuannak ka rak ngei. Cu ah cun chengpalang cung inn hmanthlak pakhat ka thil chih. Sayapa nih, Wow!, mah bantuk ah minung an um ngam ko maw, zeitluk indah lunglei le vawlei a fek, acozah nih tah saknak nawl a onh ko hna maw, tiah khuaruahhar ngai khin a ka hal. Aw, nawlngeitu hna hnatlaknak in sak mi a si ka ti top. A si khe ko cuta tiah. 2015 Hakha mincim kong he pehtlai in dothlatnak an tuah i a ruang tampi lakah Hakha hmunhma umtu ning, vawlei le lung sining le minung tuahsernak pawl aa tel. Tlangcung khua a si pin ah Hakha vawlei le lung umtu ning pawl hi a fek lo ngai mi an si hna.\nMah hlei ah, nawlngeitu nih kenkiplo ah hmun an pek. Kan sak top ve. Sul le lam, luti luannak ning le cang in tuah a si lo. Kan mit a kan phenh tuk maw, zeidek, a um cia thingkung kan hau. Rungtlang par in Kawl ralkap nih a kan to hnawh. Kan pipu ngeih mi pawngkam upatnak (nature-spirit relationship) a tlau. Rungtlang tang thing a kong dih. Cu chincap ah khuacaan sining ruangah ruah lo tuk in ruah a tam tuk. Voidang tawn i a sur ning kel lo piin a tlak tikah kham khawhnak tha (resistant forces) a der. Khat lei in pawngkam rawh khawhnak a chuahtertu/hnektu tha (driving forces) a tthawng ve. Cuti, pawngkam rawhnak a chuahter kho tu tha a tthawn deuh tikah kokek harnak le rawhralnak a cang kho ngai ti a si. Phundang cun, kham khawhnak tha (resistance forces) a tthawnter khotu ruatchih bu in kan khua tungvang rak samh a si lo ticu kan ton mi thil nih a fianter ngaingai.\nAcozah le khuanu khuapa tlangtlaknak in pawngkam rawhralnak ton ruangah kan duh lo na cing in hmunhma thar kan samh i kan i tthial. Hmunkip le kakip in tlang an kan tlak. An kan zuan hnawh; an kan bawmh. Kan i lawm tuk cio. Arpi ttap na, sahngar ni na, zong cu zazat. Mah cu va um ko seh. Kan samh mi khua tungvang zoh tikah ningcang a tlaih lo pin ah hmailei aa thleng lengmang kho mi khuacaan kong ruat chih in samh mi a si lo ticu a lang hngai ko.\nA taktak ah cun kan ton mi harnak kha caanttha ah hmang zau in zeitindah sul le lam kan hlatter lai, luti luannak kan tawlrel lai i kan fonhtonh hna lai, innlo pawl (pumpak inn, cozah inn, biakinn tbk) kan tthencheu lai, zapi hmunhma (public space) kan chiah lai tbk ningcang ngei tein suaisam i kotho ral kham khawhnak tha (resistant forces) zeitindah kan tthawnter lai timi tuaktan bu in khua tungvang rak samh ding a si. Nain, atu cu tlak hnuaihnuai i catlap rang cung ah hei benh salam men bantuk a lo tiding te khi a si. A fiang mi cu acozah le hruaitu upa hna nih hmailei caan saupi ca tiang ruat in khua an rak tuaktan lo ticu a lang. A poi chap mi cu acozah tlaitu nih kanmah chan (cozah tlaih lio) ah kan ttuanchuah tak mi a si ti hmak laak an duh tuk.\nCucu, USPD cozah tlaih lio, 2015 Hakha rawh le hmunthar tthialkam lio ah a lang ko khah. Acozah nih hnawhhnam ngai in a kan tthialpi i onnak rak tuah a si kha mu. Timit ti laak zong mah tthiamtthiam. Khua chung ti cong (pipe) zam mi zoh ah ningcang a si lo zia mithmuh a si. Tii dor khat te hmanh kan coka a phak hlan ah than chom tii in onnak rak tuah a si ko khah. Cu nih a langhter mi cu khua tungvang samhnak rian hma kan domh tikah hmailei caan saupi ca tiang ruat lo in pumpak le buu min langhnak men in hma kan lak ti a fiang.\nCatialtu – Ngun Kam\nNLD cozah hruai mi chan kan phan. Khuahlipi sersiamnak rian a hmai thlak. Ruahchannak tampi a kan pek. Tinh mi ttha a si ti ko usih. Tikah, cozah a tlaih chung ah Hakha khua tungvang samh rian cu biapi in a ot. Hruhru hranghrang deuh in a cawlcangh caan zong cu a um pah ve. A ttuan chuah mi zeimawzat a um bang, a chuih, a pah mi zong zazat. Lung nuam lo le ngaihchia in zeimawzat zong a chiah hna. Duhlonak langhter in lam zawh tiang ton a si. Mah cu a tlangpi in khua tungvang samh rian hma a lak lio ah kan ton mi a si. Hei chia ko usih. Zeitluk indah acozah le ttuanvo ngeitu hna nih kan khuahlipi tungvang kan samh tikah hmailei techin fapar chan tiang ruah in le pawngkam hnuarsuan lo (environmental friendly) in kan tawlrel le lai kan rel timi kha a biapi. Theih khawh tawk ah a cunglei langhter mi sul le lam, luti luannak, inn le lo, zapi hmunhma (public space) tbk felfai tein suaisam cia in langhter a sinak hmuh a si lo. Phundang cun, NLD a cozah zong nih kokek in a cang kho mi ral a kham kho tu (resistant forces) ruat chung cia in khua tungvang samh le suaisam a si lo zia hmuh khawh a si.\nTlang cung khua ko ahhin kotho ral kham khotu (resistant forces) ruat chih bu in khua sersiam le khua tungvang samh a biapi khun. A hlei in Hakha kan lunglei sining pawl hi a fekfuan lo mi an si tiah thiamsang hna nih an chim. Cu tikah khua caan sining ruangah kokek harnak a chuahter kho tu (driving forces) fawi tein a chuak kho mi a si i, kan tong lai lo tiah chim awk zong a ttha lo. A ruang cu, kum khat hnu kum khat khua caan sining aa thleng. Tikah, kokek harnak a chuak chin deuhdeuh. UN-Habitat le Vawleicung tlang cung tthanchonak tawlretu bu (ICIMOD) nih tulio thil sining he epchun in hmailei khua caan sining kong ah Lairam nih zeidah a ton khawh timi dothlatnak a tuah. Cu chung ah, a ralai mi 2050 ah cun 1.5–2.7°C karlak tiang a linh a phan kho i a linhning hi kumkhat ah ni 17 a kai lai; ruah a tlawm chin lai a ti. Cu thlennak ruangah ruah lopi in ruah faak tuk in a sur kho; ti lianhnak a chuah lai; thlitu faak a chuak lai; tihram a caat chin lai ti a si. Tikah, mincimnak (landslides), innlo le sul le lam rawhralnak, cinthlak mi hrawkhraltu rungral le zawtnak, tbk a karh deuh lai tiah a langhter. Hei ruahdamh sawhsawh mi siloin felfai tein dothlatnak an ngeih hnu ah a langhter mi a si tikah mah bantuk kan tong kho lo tiah chim awk a ttha lo. Cu hlei ah khua caan thlennak ruangah kokek harnak ton chin lengmang a si cu kan hmuh, kan theih cio mi a si ko.\nKhua tungvang samh cu hnuai rih lo mi tlak bantuk a si. Mah duhning in hnuai le siamremh khawh mi a si. Cu caah, hmailei kum saupi ca tiang cuanh in kan samh a herh. Kanmah cozah tlaih lio ah kan lim tak mi a si ti duh sawhsawh in hma kan lak loding zong a biapi. A hlei in khua caan rawhnak nih a hei chuahpi hnga ding kan ral pawl ruatchih bu in sul le lam, luti luannak, innlo tthencheunak le sak ningcang, tbk pawl kan suaisam i kan tawlrel a hau.\nPhundang cun, kan samh mi le sersiam mi muisam nih kokek ral a kham khotu, a zorter khotu muisam a cuan a herh. Mah lo cun, zeitluk hmanh khin inn tthattha, biakinn dawhdawh, zung ngan pipi kan hmaika ah i hunh phengphung ko zong ah mittthep le chitkhat ah an rawk kho ko. Kan ton cang mi zong a si. Cu hmailei ah a kan zuamcawh hnga ding le a ton zong kan ton lio cuahmah mi khuacaan thlennak le pawngkam sining ruatchih bu in ttuanvo ngeitu nih kan khua tungvang samhnak rian ah hma kan laak a hau i hmai nan kan fonpi a herh.\nNgun Kam cu CCU Hakha le MIT Yangon a dih hnu ah, Mahidol University, Thailand in Pawngkam zohkhennak le chanthar seh thilri tawlrel ning cang in M Sc., (Environmental Science and Technological Management) a cawng cuahmah lio mi a si. ~ Editor\nPrevious Pu Thla Hre le Pi Iang Tial Independent Hluttaw in An I Cuh Lai_NLD in An Chuak\nNext Paletwa ah CNF/A Ralkap an phan; Kawl Ralkap le Cozah nih ralrinnak an pek


Hakha ah:Tih nung taktak mi’Thawngpang a um cang e’Thantlang zon rak i ralring cicek uh. – Onlinenungak\nHakha ah:Tih nung taktak mi’Thawngpang a um cang e’Thantlang zon rak i ralring cicek uh.\nOctober 13, nikhat chung, Hakha khua ah COVID-19 zawtnak aa chawnh mi minung pali an si. Pakokku in Hakha lei ah motor a rak maung mi minung pahnih nih COVID-19 zawtnak an i chawnh.\nPakokku in a rak tlung mi minung pahnih hlan ah, Hakha Na-Ta-La sianginn ah FQ chiah mi minung pahnih, COVID-19 Positive an si i, an dihlak minung pali an si. Hakha khua, October 13 tiang ah COVID-19 aa chawnh mi dihlak minung panga an si, tiah kan theih.


Mizapi cawlcanghnak ah a chuak theo mi buaibainak: Zeitindah kan tei lai? – THE CHINLAND POST\nBy Editor – Ralkap nih nawlngeihnak hramhram an lak hnu in, raltha taktak in lehrulhnak, miraltha, hruaitu tha taktak, a pumpe mi, a phu le bu riantuantinak, hawikom tanrualtinak, zawn ruahnak le pakhat le pakhat i dawtnak pawl a karh chinchin mi kan hmuh khawh.\nCun, tutan Ralkap uknak duhlo dohthlennak nih a thar in a hun hrin mi cu; a biapi tuk mi mitam-u a si mi Kawl miphun in Democracy caah a cawlcang mi pawl le Federal Ramkomh ser ding ah a cawlcang mi Tlangcung miphun karlak ah pehtlaihnak le theihthiamnak hi a si. Rem khikhet in a tha dih i, a tluang dih tinak bel cu a si lo.\nNain, voi dang nak in, atu bantuk in lungkhat tein dohthlennak tuah cuahmah lio ah, thli hran a that lio ahhin, Ralkap a duhlotu le a dohdaltu hna karlak ah a fak ngaingai in bia i elnak le hmuhthiam lo nak tete a hung um mi zong kan hmuh khawh. Tahchunak ah, cawlcanghnak a thawk ka ah kan rak ruah chan mi, hmun khat te ah kan tang ti lai i, kan tei lai timi hi ruah ning bang a kal tuk tilo. Ruahnak a dang mi tete a hun um pah len cang. Tlangcung hriamtlai phu le NLD nih hruaimi CRPH siseh, NUG siseh, duhnak tete a kalh pah! CDF kha PDF tbk., in thlen duh buainak tete zong a hun um. CDF chung ah khuapi hoih in maw kan kal lai, a pengtlang le khua in dah timi pawl tiang ah ruahnak a dang.\nKhat le khat sual i phawt nak, bia faak fak in i ti nak a chuah lawng silo in, tulio Mino nih hman bik mi Social Media cung ah khat le khat i soisel le i tinak tiang a hung phan. Hihi a hlan kan te in ka rak tial chung cang mi zong a rak um. Zeitindah kan cawlcangh lai timi kan dirhmun le hmailei cawlcanghnak tiah ka rak tial.\nAtu ah, hun tial than ka duhnak a ruang cu caan sau a kal rih ding a si caah, a karlak ah kan i remh manh mi a um phum hnga maw timi ruahchannak he a si. Keimah pumpak ton mi leng ah, Igor nih Leslie R. Crutchfield nih tial mi “How Change Happens” timi cauk cherchan in a tial mi chung in ka hun in hromh duh cio mi hna cu a si.\nMipi le zapi cawlcanghnak kip ahhin, buaibainak a chuahpi duh tawntu minung hi an um theo tawn. A chunglei in biatak tein riantuantu bantuk in an um ko nain, bu le phu chung buaibai ding in tuahto, chimrel, pakhat le khat i rem lo ding in bia fiang fai lo zamh a hmang mi phun an si. Misual phawt an i fawih, an bia a chiakha, mi hmualpho nak ding in bia an chim, min thatnak le thil ka tuah khawh timi bel an i cuh, an i chim thiam.\nMipi cawlcanghnak kip ah a tanglei bantuk thil pawl hi an cang theo:\nHlawhtlinnak hmuh mi cawlcanghnak pawl ah ho nih dah min thatnak a tin co lai timi bia elnak\nZeihmanh a thei lo le hngalo mi tiah khat le khat i zawmhtaihnak\nNawlngeihnak (Power) i cuhnak\nHodah hmaichuak in biachim lai, Media sin ah hodah bia chim lai, Committee ah hodah a kan aiawh lai, tbk… kong ah buaibainak\nMi cheukhat cu a hlan tein an rak i rem cia lo, cun an rak i rem lo nak kha an philh in an kal tak kho lo, tulio dohthlennak chung tiang an rak phanh pi mi pumpak rem lo nak\nA nih le a nih cu an i duh timi ruang ah lungthin then cheu nak (Pakhat le pakhat duhnak ruang ah)\nNu le Pa ti in thleidannak, kum ngakchia le upa tiah thleidannak, pumpak ziaza ruang tck. Mi uk duh tuk le mi cungcuan in um duh tuk ruang, tbk… pawl nih a herh tuk mi hmun khat te ah lung khat tein riantuan ti timi cu a hrawh theo.\nMipi cawlcangh ning le a tlangpi hmuitinh (overall goals) tbk… ah ruahnak i dan ruang ah thencheu.\nHmaichuak mi hruaitu hna nih a hodah kan Ralpa le kan doh ding mi a si timi an fiang ko nain zeitindah hmai kan nor lai timi an fian tawn lo ruang ah buainak.\nA caan ahcun, zeidah kan hmuitinh hrampi lei teinak kan hmuh duh mi (end-goals, end-games) a si i, zeidah phungphai remh duh mi (policy solutions) a si awk a si i, zeidah kan campaign strategies, hriamtlaih in a si ah, tlaih lo in a si ah, cule zei bantuk tactics a si awk a si timi kong ah buai nak a um theo.\nLungthin dihlak, lungumek in cawlcangh a si tik ah, pumpak khuaruah ning le a bu khuaruah ning a dan caan a um theo tawn. Cu tik ah, hodah kan Ralpi kan doh mi a si timi tuak khawh tilo in, mah le mah i dohdal a fawite. Zeidah kan hmuitinh taktak, zeidah kan i hrawm khawhmi kan tei duh mi a si timi philh a um theo.\nCu bantuk a can tik ah, Ramkomh Kawlram ah remdaihnak lei fimcawn le thanchoternak ah caan saupi a tuan mi Mr. Igor nih cun, cu bantuk a can sual ahcun, pakhat le pakhat nan i theih thiam a hau. Kha bantuk tete kha a um theo i, a cang tawn mi a si timi hi philh lo a biapi. Hmun dang zong ah a cang tawn zungzal mi a si. Hihi minung i kan kokek, kotho sinak nih a hrin chih mi a si.\nLung khah lo nak le theithiam lo nak tete a chuah tik ah, lung dongh hrimhrim lo ding a si. Mizapi cawlcanghnak, Social Movement kong ah hlathlainak a tuahmi Political Scientists tampi nih an rak hmuh cang mi a si. Lungkhah lonak tete a um tik ah, an ton cio mi a si i, a si awk a si ko. A dodaltu phu khat an si ve ko timi tu in ruah piak thiam an hau. Kha bantuk minung le phu kha khawika poah ah a um mi a si ko. A biapi deuh mi tu cu, kan hmuitinh Thlau lo tein, kal peng i, cu bantuk buaibainak ah caan pek lo, sining le ruahnak chuah lem lo in, zeidah kan tuah awk a si timi tu kha hmaithlak thiam a biapi deuh mi a si. Phun dang chim ahcun, zei ral dah kan doh timi hi philh lo ding a biapi.\nCawlcanghnak ah mipi nih an hun thangthat mi hna, dawh a hlawh deuh mi le hruaitu tha an hun chuah tik ah, an hnu in an that lo nak a chimtu an hun chuak theo. Cucu, a si awk a si ko i, kha tin ruah thiam i, lungtaang le taap lo in hmai ah kal peng a herh. Nain, cucu a fawi mi a si hrimhrim lo;\nSoiselnak le chim thiam lo nak a um tik ah, pumpak in a kan dohmi a si tiah i kawih lo ding a biapi. Kan ral kha philh lo in, ahopoah nih kan tuah mi le kan cawlcangh mi hi a biapi mi a si. Kan tuah mi hi a biapi dih cio timi theih thiam nak ngeih a herh. Cucaah, kan i khahnak le kan kal ti duhnak zawn ah kal ti thiam ding kha a biapi.\nLungdai tein na tuah cuahmah mi kha biapi ah chia law, zeidah hi hnu ah ka tuah ding mi ka rian a si. Zeidah ‘next’ ka tuah ding mi a biapi timi hmuitinh khen nak ‘overall goal’ zoh chin in hmai nor khawh i zuam. Cucu nih cun, pumpak a silo ah a bu/phu in dohdalnak caan na ngei lai lo.\nTeinak ding ah a biapi mi tampi lak ah pakhat cu, pumpak ruahnak le hmuhning nak in siseh, a phu nih duhmi (a phu hmelchunh) pawl kha caan kar ca an si tiah ruah in, zapi he hmun khat te ah cawlcang khawhnak lam kawl a hau (common goal/agenda).\nHruaitu tha nih zeitik hmanh ah a uk in mi an uk bal lo (not as commander). Phun dang chim cun, Ralkap uknak kan doh i, Ralkap bang mi uk lo ding zong a biapi fawn. Cutik ah, tlangtlatu le tawlreltu (coordinator) sinak in cawlcangh thiam a biapi fawn. Hriamtlai in cawlcanghnak tuah a si cang tik ah, hriamtlai mi hruai ningcang a um hrimhrim lai. Cucu, a ri lonh lo a biapi.\nHruaitu tha nih teinak an hmuh nak hnga ding caah a biapi mi cu zeitindah zapi in kan cawlcangh (coalition) ti khawh lai timi ruah in, zeitindah bu hmete siseh, a hramte in a cawlcang mi (grass-root) pawl nih an duhning hi a bu in cawlcanghnak a cunglei Khuakhannak ah kan phanh pi khawh timi zong nih lai a rel.\nCun, hruaitu nih teinak hmuh pi khawhnak hnga ding caah hmaicuan theng silo in a hnulei (behind) in zeitindah kan dirpi hna lai i, cawlcangh ti khawh lai. A cunglei in kalpi mi (top-down) silo in, a tanglei in a thawk mi (bottom-up) a si ding hi a biapi fawn.\nMizapi cawlcanghnak a Hlawhtlin tawnnak zoh tik ah, Uktu/hruaitu (commander) tha tuk an ngeih ruang ah a si lem lo. Hlawn tlinnak le teinak an hmuh khawhnak hnga ding caah a chunglei le a phen in cawlcang peng mi (core group) an um i zapi an tlangtlak tawn caah a si (coordinate an tuah). Cu nih cun, zapi cawlcanghnak ah a ruang tein thil biapi mi hmai an chiah khawh peng nak hnga ding caah an cawlcang. Pakhat le pakhat, phu khat le phu khat a phen in Bawmtu, a cawlcang mi an um. Cu nih cun, tuah hmasa ding, tuah hma nung ding tbk. tiang an khiah i, an tuak taan theo. Cucu, a khua in siseh, a peng in siseh, a tlang in siseh, a dot dot in, Ramkulh in Rampi tiang cawlcangh ti a um. A donghnak ah, a biapi bik mi a karlak donkhantu kha lonh in, hmuitinh a si mi nganh lo tein hmainor in kal peng kha teinak lam a si.#\nThe Chinland Post Editor pakhat nih, July 7 ah a rak tial cangmi a si i, cazual dangdang ah chuah cang mi a si ~Editor\nPrevious Tuaktaan A Herhmi: Hakha Pastorte le Ralkap Tonnak\nNext Khua Upa nih Ralkap cu nan dor tak ko hna lai maw, an phung cu kan zulh tak ko lai maw?


Myanmar: A Herh Ning Paoh In Hriamnam Kan Hman Cang Lai Zecatiah Cun Rel Chap — Salai Ephraim Thawngpang\nMyanmar: A Herh Ning Paoh In Hriamnam Kan Hman Cang Lai Zecatiah Cun Rel Chap\nHi hnu cun hriamnam banh a herh ah cun banh, tuah a herh mi dangdang zong kan tuah dih cang lai ee tiah tatmadaw lei nih an chim.Pyin Oo Lwin um mi ralkap technical University le KauhDwin police buk hna TNLA, AA le MNDAA hna nih i sawm riangmang in an va phomh hnu Tatmadaw lei zong an i sum kho ve ti lo i, hi bantuk in an chim nak hi a si.\nHlan deuh ah hin Tatmadaw lei nih rithaisi an check nak ah MMK 15 billion man bak an rak tlaih, cun rithaisi chumh chuannak thilri hna zong an rak tlaih chih hna. Cu bantuk a tuahtu buk hna cu tatmadaw dirhmun in kan va kah hna ee, tiah tatmadaw lei nih an chim.Asinain tlangcung hriamtlai phu nih cun kan mah te um ko mi..an rak kan kah ve caah kan kah ve hna tiah an timi hi a si. Asinain tatmadaw nih cun hi bantuk rihaisi cu kan kham awk le kan doh awk pei si cu, rampi cozah he ai pehtlaimi pei si cu tiah an leh ve hna.\nCun hi bantuk in an cawlcanghnak nih cun mipi harnak a pek hna, cun lam le sul zawh tu ca zong ah harsatnak an pek hna caah tuah awk a si mi dantatnak cu kan tuah ko lai tiah ralkap lei nih an chim.Rakhain ram zong ah hriamnam ngan mi he rithaisi he a liamcia nihnih thum ah khan kan tlaih cang, cu cu duh lo in teirul an kan cham a si ko, asinain ralhriam he zong siseh, tuah a herh mi poh cu kan tuah cang ko lai ee tiah an chim chap.\nTagged Myanmar: A Herh Ning Paoh In Hriamnam Kan Hman Cang Lai Zecatiah Cun Rel Chap\nAtu Tiang Chin Miphun A Lung A Fim Kho Rihlo I Kawl Party Vote Kan Pek Ko Hna Lai Nan Ti Peng Ko Mi Cu Ruat? →\n← Cancer Zawtnak a kham khotu Ruatuai Or Mautuai Konglam Rak Rel Hmanh


Khah a Miak Tuk Hih Phaisa Ting 20 Hmuh Cu A Miak Law Law – The Chinlung Post\nNovember 19, 2020 admin THEIH TLEI 0\nChristmas laksawng caah ting 20 awngbali kan tuah than Laksawng hi tingkhat cio in phun 20 ah kan then, winner 20 an um te lai i winner pakhat cio nih ting khat cio an co lai tinak a si. Ai vanthami cu ticket pakhat nih laksawng pali nga zong co khawh thiamthiam a si ko.\nKanmah sin in phaisa ting khat na kuat tikah ticket pakhat na ngah lai, Myanmar(Yangon, Hakha, Thantlang le khuadang vialte) lei a HLAMTU zong ticket pakhat a ngah ve lai. Ting hnih na kuat ahcun ticket pahnih veve, ting 10 kuat ahcun ticket 10 veve nan ngah lai tinak a si.\nMalaysia zong nan i tel ve cang. Malay in Myanmar kuatmi siseh, US in Malay kuatmi zong awngbali ticket nan ngah dih ve lai. Malay zong ah agent pahnih kan ngei cang hna. Pehtlaihnak: 01163916642(Ahniang), 01128253567(Maria nu).DECEMBER 20, 2020 ah awngbali zuh caan asi lai, awngbali zuhnak ah zumh a tlak bikmi random.org website kan hmang lai. US lei atuni thawk in kuatmi poahpoah ticket pek a si cang lai.\nLai Western Union page hlun kha a rawk, mah page hi a thar in kan ser thanmi a si. Like le share in kan bawm cio ve hram u.\nCrd, Lungthli Tum


Dr. Hmuh Thang Aisum kho ve ti loh: Thil sual poh hi kanmah party an kan puh peng Zeihmanh kan i pehtlaihnak a um lo – Chin World News Evening\nDr. Hmuh Thang Aisum kho ve ti loh: Thil sual poh hi kanmah party an kan puh peng Zeihmanh kan i pehtlaihnak a um lo\nFebruary 4, 2021 Salai Van Hmuhning\n2021 February 1 zingka ah Ralkap nih nawlngeihnak an lak mi kong he pehtlain in Chin Ramkulh Ramkheel party 2 chungin upa Pu No Than Kap le Dr. Hmuh Thang nih February 2, The Hakha Times ah an hmuhning an chimmi kan rak taar chin.\nHi kong ah CNLD Party Chairman Pu No Than Kap nih, “Keimah pumpak hmuhnak ahcun Union Election Commission (UEC) nih thimnak an tuah lio ah ralkap nih nawlngeihnak la cang ko u, ti tluk in rian an tuan, tiah ka ruah. Phundang cun, hi thil a can ding hi UEC nih lam an sialcia bantuk a si. Ralkap nih siseh, USDP le party dang nih report zong an tuah lengmang ko hna khah. A fawinak cun, UEC nih an i palh rumro ko,” tiah The Hakha Times ah a chim.\nHi kong ah Chin Ramkulh USDP party Chairman le atulio Hluttaw Palai Dr. Hmuh Thang nih, “Hi nawlngeihnak an lak mi kong hi kei cu a ruah awk ka hngal bak lo. Cheukhat nih cun, USDP le Ralkap hi aa khat in an kan ruah peng. Thil sual poh hi kanmah party an kan puh peng. Zeihmanh kan i pehtlaihnak a um lo i atu nawlngeihnak an lak mi kong zong zeihmanh kan thei lo,” tiah The Hakha Times ah a chim. Source: The Hakha Times\nThawngpang thar: Ralkap nih nawlngeihnak a lakmi konghe pehtlai in Karen miphun Party (phu) National Union Concerned Group (KNU Concerned Group) nih an lungtlin lonak cathanh an chuah i ralkap nih nawlgeihnak an lakmi cu mawhchiat hna in NLD zong phunghrampi a rem kho lo tiah a mawhchiat ve. Anmah tein uknak kan ser lai tiah cathanh an chuah hi a si.\n“February 1 ah Ralkap nih nawlngeihnak an lak hihi November thla thimnak lio ah teinak a hmutu NLD party i nawlngeihnak ningcanglo in a chuhmi kannih KCG nih cun akn duh lo taktak, NLD zong 2008 phunghrampi rem dingin biakamh an tuah i 2012 kum thimnak lio ah thimnak an rak i cuh i 2015 ah teinak an hmu asinain phunghrampi an rem kho hlei lo,” tiah KNU Concerned Group nih an chim.\n“Cun, tlangcungmi ralthuam tlai phu NCA zongah 2008 phunghrampi remh dingin caihmainak a um nain, kan hlawhtling ṭhiamṭhiam loh. Cucaah, 2008 phunghrampi cu hluttaw ah siseh NCA ah siseh remh khawh asi lo timi a fiang. Cu bantuk cun, ralkap nih nawlngeihnak an lakmi zong KNU nih kan duh lo.\n“Cucaah Karen ramchung ahcun KNU nih kanmah phung le lam ukhruainak ning in mahte khuakhan lairelnak ngeih dingin lungtlinnak kan ngei. Cu hleiah Karen hriamtlai phu a simi, DKBA, KNU/KNLA, PC BEF tibantuk zong KNLA hriamtlai ah i fonh in kan ram kan kilven lai. Ralkap nih ningcang loin nawlngeihnak a lakmi cu mizapi cohlan loin doh ding le ralkap nih nawlngeihnak a lak mi hi zei bantuk phu hmanh nih rak cohlang hrimhrim hlah uh,”tiah forhfialnak ca an chuah hi a si.\nNLD cu 2008 phunghram cu a cohlanglo nain remh khawh ding in 2012 le 2020 thimnak ah aa zuam. NCA rampumpi kahdaihnak minthut chirhchan in ramkheel kong ceihmainak in phunghram remh siseh timi zong a tlamtlinglo. NLD nih siseh NCA nih siseh 2008 phunghrammi an remh kho lo ti a fiang,” tiah an langhter chih. Ref: RFA\nKayin Ramkulh cu kanmah tein khuakhan lairelnak phung kan hman cang lai tiah KCG nih thanh ve cang\nJoe Bidden Cozah le China cu Myanmar ah biatak tein iphawmh dawh an si cang


Maw Thlantlang Kan In Ruat Tuk E : Thantlang Ah Hakha In Ruak Fim Ah An I Thawh Hna – Onlinenungak\nMaw Thlantlang Kan In Ruat Tuk E : Thantlang Ah Hakha In Ruak Fim Ah An I Thawh Hna\nSeptember 21, 2021, Nihin cu Thantlang ah Hakha in Ruak fim ah kan i thawh. Maw Thantlang na tuar in nak a ngan a fak tuk, Maw Thantlan na tuarmi kan in tuarpi ko. Kahdohnak fak a tong i khua a chuahtak mi Thantlang khua cu ruakvuitu ding an ngeih ti lo ruang ah Hakha Township Public Healthcare in tuanvo ngeitu hna nih a laang in mithi ruak an va vui tiah kan theih.\nKa nu Aauk Nu Naliam thawng theih cu kan celh hrim lo e. Kan hngakchiat tein Sangkhat teah khuasa mi Chungkhat unau bantuk in sining sithei mi kan caah cun afak tuk ko e. Tulio cantheng te i Nakan liam tak mi cu. Si nain mu navan tha tuk ka Nu Aa uk nu Kan Pastor Tlangpi khuami te baknih na Ruak anvui caah Kan hna angam tuk e, Nasin kan rattik ah akan dongtu rak si te mu ka nu.\nAa UK nu na thawngtheih ah ngaih achia tuk ee Tantak mi chungkhar Bawipa nih an hnem hram ko hna seh law. Ka ruah ah hin ka celh ve bak loh lung a fak khun ko ee. Bawipa tu nih chungkhar, tu le fa vial te intuar khawhnak pe hram ko hna seh mu.Aauk pa Bawipa nih an tuar pi hram ko hna seh afak tuk hringhran e thlcam nak in kan rak in bomh hna lai mu. Kan ngai chia tuk ee lung a fak tuk ruak hum tu um lo in ee.


Samaria Mitha Rev. Dr. Aung Myint Thang Nih Yangon CCCC Caah A Inn A Hlangh Hna – Thechinlandtoday\nSamaria Mitha Rev. Dr. Aung Myint Thang Nih Yangon CCCC Caah A Inn A Hlangh Hna\nadmin August 16, 2021 Leave a Comment on Samaria Mitha Rev. Dr. Aung Myint Thang Nih Yangon CCCC Caah A Inn A Hlangh Hna\nYangon CCCC caah Rev. Dr. Aung Myint Thang nih a inn a hlanh hna.Chin COVID-19 Rescue Team (Joint Program) nih tawlrel mi Chin COVID-19 Care Center (CCCC), COVID-19 mizaw hna zohkhenh nakding ah Rev. Dr. Aung Myint Thang nih a inn a hlanh, hna tiah kan theih.Hi kong ah CCRT, Chinland Foundation le LCB President Rev. NC Thawng Tha Thang nih atanglei bantuk hin a facebook cahmai ah a langhter.\nRev. Dr. Aung Myint Thang sin lung lawmnak 𝐂𝐡𝐢𝐧 𝐂𝗼𝐯𝐢𝐝 𝐂𝐚𝐫𝐞 𝐂𝐞𝐧𝐭𝐞𝐫 – 𝐂𝐂𝐂𝐂 Quarantine center kan ngeih lo ahcun kan si thiam bak lai lo tiin kan lung a rak fak peng. Kawlram rambuai ruangah Yangon ah quarantine center a hau hman nih an on ngam lo ruang ah lung awtawm in kan um peng hna.Atu Chin mi dihlak huap Chin Covid Rescue Team (Joint program) cu dirh a si bak in quarantine center cu a har tuk bu zong ah tuah ding in biachahnak kan ngei.\nKhoika dah ka tuah khawh lai tiin lungrethei kan um lio ah, Chin mi dihlak i kan pa pakhat a si mi Rev. Dr. Aung Myint Thang nih ‘ka innpi hi hmang u’ tiah a kan ti. Kan miphun chanhchuah nakding ahcun, zei bantuk harnak le hna hnawhnak paoh kan suk khawh ko lai, Kan mipi hna thih hi lungfah nih a celh ti lo tiah a kan ti. Kawlram ah second wave le third wave kha thla 4 lawng a rak i hlat, Rambuai lio a si bantuk in third wave hi fak tuk in kan tuar, third wave le fourth wave hi aa peh sual lai ti hi thinphan dai lo in kan um,\nCu lio i kan miphun chanhchuahnak ca i mission lian cem a si mi quarantine center pi cu Dr. Aung Myint Thang hmang in Pathian nih a kan pek.Miphun le a minung hawi hna caah hi tluk tihnung rai, ah campus chung tiang raltha te le siang te in a kan hlantu Dr. Aung te chungkhar Pathian nih thluachuah pe ko hna seh. Quarantine center min cu CCRT nih Chin Covid Care Center (CCCC) tiah min pek a si.\nThawng Tha Thang\nAFGHAN LE TALIBAN THAWNGPANG TAWI →\n← Malaysia Prime Minister Nih Ramkhel Boruak Ruangah A Rian A Chuah Tak Diam


THAWNGTTHA TUK, SUU KYI LE KAWLRAM PRESIDENT KONG A CHUAK – The Chinlung Post\nDaw Aung San Suu Kyi Le U Win Myint Cu Hmuh Khawh An Si Cang Lai. Tlangcung Hriamtlai Pawl Cawlcangh An I Tim. Chin State Chairman hohmanh Nih An Tuah Duh Lo. February Ni-1 in tuchunni February 16 tiang Myanmar rampi cu Ralkap uknak duh lo’in ram pumpuluk ah Democracy duhin Mipi nih Duhloh nak an langhter i, Cozah riantuantu pawl nih Zung kai duhlohnak Civils Disobedience Movement (CDM)nih Min Aung Hliang Ralkap uknak cu Awlawkchawng in a tuah cang ko hna.\nRalkap Cozah nih Daw. Suukyi le U. Win Myint cu Court ah an khinmi biaceih ding cu February Ni.17,ah Nyphidaw i Yebuh Thirih District Court ah Video Conferencing in an chuak lai i, mipi zeimawzat nih hmuh khawh lai ti’ah NLD Taya Hluatdaw Sihni U.Khin Maung Zaw nih a chim. Cun, NLD Senior Adviser U. Win Thin zong Ni. 19/2/2021 ah an chuahpi ve lai ti’ah RFA nih a chim. Suukyi hi Nyphidaw No. A-33 ah a mah PSO Mai Cherry Htet le U Zaw Hte telhin Mi 8 he le U Win Myint cu No.A-29, Yeyah Theindih ah chungkhar-10 he dam te’in an um ti’ah NLD hruaitu U. Kyi Toe nih 13/2/21 ah khan a FB ah a tial.\nRalkap Cozah nih 14/2/2021 ah CNLD in Hakha Pyine Hluatdaw-1Pu.Siang Mang cu Chin State Administration Council Chairman ca’ah Ralkap Cozah nih an sawm na’in a duh loh i, cu hnu ah Hakha No.1 thiam thiam i Independent in a cuh mi Pu.Thla Hre zong February 15, 2021ah SAC Chairman dingin an sawm na’in a rak hnon ve hna ti’ah thawngpang kan theih.Tuan deuh 3, February ah khan CNLD Chairman Pu. NgaiSak an rak sawm cang na’in a rak el cang hna. Atu State CAC tuan dingin a hna tla mi cu,USDP in Pu.Ngun San Aung le Teddim in Pu. Go Suan Khai nih ka pawm loh a ti nain a thlithupin ka pawm ati tha’n ti’ah theih asi.\nCun, Tonzang-1, Mindat-1,Paletwah-1 nih mi theih lo’in Minister tuan dingin an hna a thla cang ti’ah theih asi. Tawmpal ah Teddim/ Kawl Ralbawi chiah an timh ti’ah thawngpang a um i, Pu. Hungngai min zong a van lang cang. Chin State Khuapi Hakha, Falam, Teddim,Than tlang, Matupi le Mindat etc. zongah duhlo Lam zawhnak an nei cio i, culak i Mino hruaitu pawl cu CNLD hruaitu lawngte deuh an si.\nRalkap nih tlaih ding an kawlmi ah CNLD Mino hruaitu asi mi Salai. Ngun Sang Aung le Elishama an si. Falam le Matupi lei zongah an mah CNLD Mino thiam thiam an si ko. Chin State i NLD MP le hruaitu a timi pawl cu, an muisam a de ruam ti loh. Ram ka daw a timi Putar pawl zong an dai dup cang ti’ah thawng kan theih.\nCNLD CEC thar cu Mino le Pa valai lawngte an thim hna. Party Chairman ah Pu. NgaiSak le G. Secretary ah Salai Ceu Bik Thawng an thim i, Pu.No Than Kap le Pu. Zo zam cu kan upa cang ti’ah thim nak ah an i tel lo i, Party Counselor ah an chiah hna i, Patrons-4, Vice-Chairman-4 le CEC-27 an thim hna tiah thawng theih asi. A ruah hlanah Official Statement an chuah te lai.\nMyanmar ram Taingyinta hriamtlai phu NCA le Northern Alliance PPST Chairman General Yuk Sep ( KIA) sinah Pa-Oh PNLO nih Caathanh Ni.13/2 ah nak chuahin Ralkap le Kawlram kawng ceih ding an hal bantukin 19/2/2021 ah Video Conference in Meeting an nei lai ti’ah theih asi. Cun, 24/2/2021 ah khan Karen KNU nih thawng thanhnak Caa an chuah cawlh ve i,\nRalkap Cu Myanmar ram buainak remhfel dingin le Mipi buainak pek lo dingin an nawl. Mipi Lamzawh nak nan kah hna ah cun, kan veng hna lai ti’ah an thanh. Myanmar ram Politics kal ning hi tih nung ngai ngai asi. Taluk Ralkap hi Yunan State, Kachin ramri, Wah, Kukant le Northern Shan State ramri ah an i chiah dih cang. USA , S. Korea le Malaysia Embassy riantuantu cheu khat hna cu Tuzarh chungah Myanmar ramin chuak an i tim.\nEmbassies Zung cu awn asi ko lai. Cuca’ah Kawl Ralkap pawl Nyphidaw, Yangon, Mandalay le Myitkyina ah Tanks le Air Forces pawl ralring te’in an um dih cang. Nizaan chun khan NAC meeting cu Gen. Min Aung Hliang hruainak in an nei i, an biachahnak cu hro a kual ko. Ramchung CDM le Nikhat hnu Nikhat a thong chin lengmang i,Democracy duh mi Mipi nih teinak a hmuh dengmang cang ko. CDM pawl caah Poisa thlakhat ah Ting-2 an bawmh hna ti’ah theih asi i, ni- 15 ah Tingkhat an pek rua. Hi Ph hi aherhmi ca’ah ka van tial chih.( 09260143939). Zeipoh si’ah Ramchung um mi pawl ralring te’in um rak thiam cio ko ne uh Law. Credit: MC Biklian


Halkha PK Pawl Hna Nih Kan Fa Le An Tleih Tik Hna Ah Phaisa Cawiter Lo In Thonginn Tuah Rak Kan Thlak Piak Hna Sehlaw Kan Duh — Salai Ephraim Thawngpang\nHalkha PK Pawl Hna Nih Kan Fa Le An Tleih Tik Hna Ah Phaisa Cawiter Lo In Thonginn Tuah Rak Kan Thlak Piak Hna Sehlaw Kan Duh\nSalai Thawngpi: Biahalnak – The Hakha Post nih zapi aw an chuahmi ah “PK nih kan fale tangka an liamter hna tikah nulepa nih tangka liampiak an si. Sifak ca cun a fawi lo. Thawng tu kan thlakpiak hna selaw kan duh” a timi he pehtlai in tangka liam loin thawngthlak ningcang a um el maw?\nBialehnak – PK hi mi tlaitu lawng an si. Tangka liamtertu an si lo. Tangka liamter khawhnak nawl an ngei lo.Mi pakhat nih mawt’aw phung a buar tikah PK nih an tlaih lai i Palek sin ah an ap lai. Palek nih Biacaih zung ah an chuahpi lai.\nBiacaih zung nih an mawh ning in tangka liamter a si. Tangka an liamter tikah pek awk an ngeih lo a si ahcun (rian t’uan lo) ni 7 thawngthlak dingin biachah a si. Cu caah tangka liam awk a ngei lomi cu thawngthlak i thim khawh a si ko. Anmah nawl a si.\nBiachap: Halkha PK rian t’uan ning le Halkha khuapi chungah a um mi Puitling an si ah Mino an si ah hi ti bantuk in an buaibainak hna hi a ngaingai kan ti ah cun a mah khi a plh tiah fiang ko in chim phuan awk t’ha a si tuk lai lo dah!zeicahtiah cun PK nih phungning tein rian an t’uan tuk ve lo pin ah,Mipi hna zong nih phungning tein moto le moto-cycle a hmangmi an tlawm tuk ve fawn.\nCun,a ngaingai tiah cun PK pawl hna nih cu bantuk minung ningcanglo in a um kal mi hna an hmuh hna tik ah an paw-ket phaisa kawl nak ah an rak hman fawn hna.Mipi zei maw zat hna nih PK phunghram an thei mi an rak um ve fawn tik ah thil fawi cu a si ruam lo hih! hi zawn ah nang te zei tin dah na hmuh ning le na ruah ning a si ve?\nTagged Halkha PK Pawl Hna Nih Kan Fa Le An Tleih Tik Hna Ah Phaisa Cawiter Lo In Thonginn Tuah Rak Kan Thlak Piak Hna Sehlaw Kan Duh\nThantlang Peng Chungah athian Rian Tuantu Pahnih Fak Lak In An Vuak Hna Tiah Theih A Si A Poi Taktak →\n← Vawlei cungah hin Bawipa lawmhter nakin a biapi deuhmi le a herh deuhmi dang a um ti lo


Uico Nih An Dawi Seh An Timh Tikah A Dohning Phun (5) – Lai Holh News\nUico Nih An Dawi Seh An Timh Tikah A Dohning Phun (5)\nBy ronaldaung on March 26, 2019\nNifa te naa chawhlehnak, lam na lennak le exercise na tuah na tlik tikah lamkam uico seh hraang he nan i ton asiahcun ttih a nung ngaimi asi. Lamkam uico zongah hin ruah lo piin a ttha tukmi an um bantuk in seh hraangmi zong an rak um kho ve.\nUico nih an bauh seh an timh tik ah zeitin dah kan doh ve hna lai timi hi vawlei cung mifimthiam le uico leikong a thiamsang mi hna nih a khawmhsut mi lakah tlawmpal ka rak langhter ve.\nUico nih seh an timh le an dawi tikah mah thil phun(5) hin na doh hrimhrim a hau ;\n1. Lau Tuk In Um Hlah\nUico lawng siloin saram dang zongnih hin minung kan ruahnak le kan umtu hi an theih khawh tiah zumh asi. Aainain uico nih seh an kan timh lio ahcun thinlung daite i umter cu a fawi ve lo. Cu tik ah kan au, kan zaam, kan kut kan zo cun kan tlik asiahcun uico sehduhnak thinlung kha kan thawhter asi i a kan sehduh khun lai.\n2. A Tli Liomi Na Si Ahcun Lam Kal Tluk In Na Speed Zor Ter\nNa tlik lio i uico nih an dawi seh an timh asiahcun tli ti loin lam kal in kal. Uico kha na hnulei chit law duhsah tein kal ko. Asinain na mitsir tein uico kha zoh pah lengmang ko. Cun lamkam ah na kut kha samh law dai tein dir ko, cu tikah uico nihkhan zei ah an rel ti lai lo i amah tein a kir tthan ko lai.\n3. Uico Mit Le Na Mit I Tong Hlah Seh\nUico mit le na mit aa ton i na zohchih ve asiahcun uico thinhungnak le seh duhnak kha a zual khun lai. A mit na zohchih asiahcun uico nih a ka tihram tiin a ruah caah cheukhat uico cu an hraang khun. Na mitsir tuin ngia law uico mit le na mit cu tonter bak hlah. Cu tikah uico nih a ka tihraam loh tiin a ruah lai i an kaltak ko lai.\n4. Uico Kha Thildang In An Ruahnak Thlen Ter\nNaa putmi thilri pohpoh in an ruahnak na thlen khawh. E.g. Bag, tithawl, eiawk le thil dangdang kha bantuk pawl kha seh le ttam dingin pe law an ruahnak kha aa thlen lai i na caah caanttha a si lai. Na zaamtak khawh lai.\n5. Uico Kha ” Kal, Ka Kal Tak ” Tiin Na Chimhhrin Khawh\nUico nih an kaltak lo seh an timh peng rih asiahcun a mit zawntheng zoh loin ” Kal, Kal Cang ” tbk in a zohkhenhtu bantuk in na tthawl khawh. Na aw thangpi chuah lem loin le a ttih lotuk mi bantuk tein na chimh khawh. A ttha bikmi chimh ning cu ” Kal , tuah hlah” tbk hi aw hraang tuk lo tein chimh ah a ttha. Cutik ah uico tu kha a thin a phang lai i a tli a zaam ko lai.\nNga Rawl A Peknak Ah Nga Nih Nga Rawl Petu A Kut Ttamnak Video\nLaimi Nih Kan Hlawt A Herh Bakmi Eidin Kong: Dr.Aung Myint Thang\nVawlei Cungah Lainawn Mithah A Tam Bik Nak Ram\nPhundang Tak Tak A Simi Pangpar Hmanthlak Dawh Pawl


2014 Paih\n2014 USA PAIH\nTukum paih kha cu kaa ngaih ngai. Pa tthawng an tlin hlei ah, video replay a um cang lai i bual zong daite in an uk cang lai e ti nih a ka ngaihter bik. Tlin tu cu a tling lo. Hniarlawn cah dih hna law an ka ti i iai tiah ka cah hna. Khual in minung 22 poh, lai in 16 hrawng ka orh hna. Asina’n lam hlaat an hong kho tuk lo. A phanh zan tu cu hmuhsung cu si kaw an inuam tuk hna. An um kho lo i an itlai. Paih an ichim. Ka khap hna. Tuan ah it ulaw tiah ka ihtaak hna i ka ih hnu zong ah kung e keng e an ti lengmang ko. Zing ka thawh ah pakhat a hnar ka theih. ‘Elaw, a fit lo’ ka ti. Ka Tum Sang a si, a paih a ttha taktak mi, ‘singkhaw’ ca i ka thim mi.\nPu Ang Cung he kan ichawnh ah Khuahlun mithar an um pah maw tiah ka hal i, “Um hlah. Tukum cu Khuathar maw Hniarlawn ti a si ko” a ka ti. A si kun ah tiah Khuathar cu ka von dah hna tik ah, Aung Thein, Tial Cung Thang, Zung Ceu Bik le Rung Ceu Bik ka thim hna (ka ttial cia ko kha).\nHniarlawn lei in Aung Thein pai tu ding ah Kap Tawng ka hei ti. Rung Ceu Bik hi Tum Sang he a umtti cia an si i, bual a co zong ah khan Tum Sang a lau an ti. A paih a hngalh lai tiah Tum Sang ka thim. Tial Cung Thang hi Tin Mawng nih a tei bal cang i a ngamh lai, cun Rung Ceu Bik zong oi hnih a tei cang mi a si i a ngamh lai ka ti i Tin Mawng ka thim. Cu lo ah kan pa rinhchanh Mang Cung Lian ka thim. Rung Ceu Bik cu a ra lo i Dar Kulh a chuak. Khuahlun ah Aung Kyaw Lin, Tial Ling, Tial Uk le Ram Nuam ka thim hna (kha). AKL aa pai lo i Tawk Cem a chuak. Khua dang ah Rung Lian lawng ka thim.\nAung Thein cu huham ngei tuk kaw ka ttihpiak nawn hna. Hniarlawn paih cu mi cawithlir rumro a si i Aung Thein (215 lbs) cu an cawi kho lai lo i an pai kho lai lo ti Pu Ang Cung ka chimh ah, “Kap Tawng cu a tthawng tuk i rumro cawi cun pei a cawi lengmang ko hna cu, an duh na lo lo in” a ka ti. Mah lai ah cun Hoi Chum, kuh khawh hmanh a ti lo mi, Siang Cung nih a tei ko e ti a si. Cuti a si ah Aung Thein zong an tei khawh men ko ti ka ruat thar. Aung Thein cu aho hmanh nih an tei bal lo e ti an thanh ah pakhat nih Siang Ceu nih a tei bal ko e a rak ti. A tthawn saling ah Siang Ceu nih a rak tei a si ah cun Kap Tawng nih a tei men lai ti ka ruat. Siang Ceu le Kap Tawng cu an nule ulenau an si i an tthawng veve ko na’n Kap Tawng tthawn caih a tong deuh tuk. Cun eidin tthat le exercise ngeih deuh zong cu a si. Mah hlei ah Aung Thein hi a fit men lai lo ka ti. A hmaanthlak an taar khan zei dawhdang ah ka zoh ti lo. Cuca’h Kap Tawng nih Aung Thein a tei lai ti hi 80% ka zumh cang, ka lungthli te’n.\nAn ipai i ka ruah ning a hmaan bak. Kap Tawng nih aa thlir duak i a vuak ko. An tho. Aa thlir duak i thalko a vuak hoi. Laak tlak lo ah a chiah. Pu Ang Cung bia kha ka ti. Aung Thein a fit lai lo e ka rak ti zong cu ka hmaan. Aung Thein nih cun aa pai mi midang an fit ning hmu kaw, “Mahti hin ipaih ding a rak si eh” tiah a chim taak an ti. Mah bia cu ka duh ngaite. [Aung Thein a tei kha bualco tluk in ka sunh i ka cawngnak puan ka her leen, video a um ka philh i. Video ah ka langhter sawh hlah u.]\nThang Cung Ling nih minung pa sarih a tei hna. Tam bik tei a si. Zatlang paih hi, Lai paih phung ah, ngakchia in thawk i upa deuh chin lengmang ah kai a si. Atu tan cu ngakchia in kan thawk ko nain upa tuk nih an chuahhnawh colh hna. Ngakchia dang chuah nak caan an phih, paih cawng hna seh kan ti lio ah. Vaal no sin i upa pipi chuah zeitin dek an ning tal a zah lo! Hihnu cu hmetngan le kum zoh in bual upa nih control pah hna seh law a ttha hnga.\nZu mawn bu puai chuah cu nuam kaw, amawng le ari an um pah rua. Vaak cio ko hna seh ti lo in heh tiah an tlaih hna, zei tthahnem lo ah. Zuri le mihrut hi zei ngaingai an sual lo ah cun tlaih theng an hau rua lo ka ti, kei cu.\nAa pai mi ca ah insurance $200,000 man an laak rua, paih committee nih. An smart tuk ka ti. Tuhnu ah cun aa khawng mi an um sual ah tiah first aid service zong kan damhpiak kho hna seh law kan duh hnga. Laimi zong ah sibawi he nurse he hmehthiam he an um pah ko. Anmah si lawng cohlan si seh, private si le vick tehna hman onh lo si seh, zakkeh zong onh lo si seh, drug test tuah khawh nak facility zong ngei kho te usi, mah cu a ttha hnga.\nBualco Ning kha\nUk Ling nih mi pa hnih a tei hnu ah Uk Ling cu Ram Nuam nih a chuahhnawh. An ipai i an ivua kho lo. An caan a dih. Paih Committee nih tei kong an caih. Mah kar ah cun paih chuah khawh caan a dih. Mahhna pahnih nih bual co ding a si cang. Dual Championship le pek an duh hna lo. Paih committee i kaa tel ve lio ah, bual to pa kha a chuahhnawh tu nih a va tei lo ah cun, bual to pa cu teitu si seh tiah Pu Thawng Lin nih biatung a rak dirh i mahti cun phung kan rak ser. Mah ning ah cun Uk Ling cu tei tu si ding a si hnga. Asinain mah phung cu an hmang ti rua lo. Paih committee nih cun an caih i an rau pah i paih caan a dih hnek. Minit 3 an chap hna. Rel setsai lo in Ram Nuam nih a vuak i bual a co. Aa la tam deuh in tei rak khiak hna seh law, Ram Nuam laak a tam deuh hei si seh law, Ram Nuam nih minung pa khat hmanh tei lo, aho hmanh khel thlak lo in bual a co hnga. Mah cu ningzak a si hnga. Atu cu khel khat in minung pa khat a tei i bual a co tik ah zoh a rem tuk cang. Minit 3 an chap hna kha khuakhaan an thiam tuk ka ti. Cun, zatlang paih cu 8:00 pm ah ngol a si lai ca ah 7:51 pm hnu in aho hmanh paih chuah khawh a si ti lo ti i an rak thanh mi bia an zulh. Uar an um bak.\nKa Duh Tuk Mi\nBoxing tehna ah khin aa raal mi hna cu dinh caan ah khatlei kil veve ah an tthut-ter hna khi mu. Uk Ling le Ram Nuam cu an kong an caih hna lio ah cun bual lai ah an tthu i bia an iruah aisawh, ni pah in. Ipai cang u law an ti hna ah le an tho duak i tet maw chet ti in an ipai ko ttung. Sports spirit cu mah cu! Ka duh kho tuk. Ka uar kho tuk.\nPaih Dawh Bik\nPaih dawh bik laksawng Uk Ling an pek. Ka lung a tling. Angaite ah cun paih dawh ‘bik’ ti awk zong a si lo; paih dawh a um chun a si deuh. Paih dawh dang a um lo. Uk Ling cu lekmalak a laak hna i, aa thlir hna i fiangko fiangko in a ttaang tang ah a thal ko hna. An faak sual lai tiah a tlaih pah rih hna. Hlanlio paih ah cun ak dih lak le hrut dih lak ivuak khawh khi tthawn ah an rak rel i an rak uar. Atu kan naule cu mi fah ding an duh lo. An thinlung a ttha. Uk Ling cu nih bu te lengmang in aa pai ko, mi ni phun a si i. Ram Nuam i a vuak ah hin, kei ka hmuh khawh tawk ah, a ttawk zong, a keng zong, a pai zong, vawlei a tawng lo. A sir in a it. Midang si usi law tei a si lo e tiah kan buai bak hnga. Anih cu a buai lo; a ni ko.\nAung Kyaw Lin\nAung Thein he ipai tuah hna seh ka ti cu inka cong a rak ttuan i, ‘Ziah naa pai lai lo maw?’ ka ti i, pai hlah e a ka ti. Tuanpi ah khan AKL cu ka tthawng ti lo e a ti i aa pai hnek lo e ti ka theih i, a um kho taktak te lai lo tiah ka rak ti na’n atu cu a hmaan. A keng a fah le aa pai kho ti ding a si lo kong a ka chimh. Ka zaang a faak ngaite. Hniarlawn pawl sin ka chim i zum hlah law an ka ti. Tukum ah patthawng vialte paih ingiat ingiat i khumvoi ah ipaih te dawh zong a si—“mit sivorh” a ton ding lo ah cun. :)\nTutan Kap Tawng cu a titsa a ttha tuk. Aung Thein he an ipaih ah cun cakei tthawn in a tthawng. Asina’n Tial Cung Thang sin ah cun, “lat a ei mi a lo”, Za Uk Thang bia cun. Aziah dah a sii hnga ti kan ruah tik ah a bia nih a thluk tiah kan ruah. Tial Cung Thang he an ipaih lai i bia an hal ah, boxer Paqiou bia icawn in, “Kan tuanbia kan remh nak caan a si lai e” a ti. Mah bia cu bongmal a sawm mi bia a si lo. Lai phung ning cun toidorte’n bia chim ding a si. Miphun dang phung aa laak i a chim tik ah khua hna a tla lo tiah kan ruah.\nAn tuanbia tu cu an remh taktak. Nikum Tial Cung Thang i a tei kha cu, paih tlangtla nih tei ah a chiah i a si, tei ah kan relh set lo. Tutan i a tei mi tu hi tei ah kan relh. Amah zong nih “a ka tei” a ti cang. Muikhum awk zong a ttha cang. Tuupi-uk pawpi bantuk i ruah mi kha atu cu paih tthawng bik "chang" ah aa chuah cang. A chuang a tlanh tthan a hau. A paih a ttha bik tu cu amah ningning a si ko. Anih cu sangpipi in a hler hna. Adang cu isual le ihlonh le ifoih ttukttak an si.\nMang Cung Lian\nAtu tan “singkhaw” ah cun Mang Cung Lian le Kap Tawng final an kai lai i, Kap Tawng saduhthah ning in Mang Cung nih thiamchuang a laak te men lai tiah ka rak ruah. Mah ca’h cun atutan ah hin hmai fonter ka rak duh. Kan inn ah an pawng kan thlai hna i a ruahning nakin a zor tuk i mahte cun a lung a zor. “Duhtawk in pei an ka cawi khawh cang lai cu!” a ti. Asina'n tai har bik a si rih.\nMang Cung le Kap Tawng final ah an itong te men lai tiah ka rak ruah. Mah zong cu a hmaan hrulh. Kan ruahning leng in Tial Cung Thang a tthawng i a tei veve hna i a si.\nTial Cung Thang\nAtutan ah hin Tial Cung Thang nih kan pa tthawng tthawng a kherh hna. Kap Tawng, Mang Cung, Rung Lian, le Tial Uk. Ka lawmhpi bak. A kut tlaih ah saupi ka hngah i, "You earned it!" ka va ti. Har tuk i aa zuam hnu ah laksawng a hmuh hi a si. A paih mi ah Rung Lian he an ipaih lio zoh a nuam bik in ka thei. Harh cun Mang Cung aa harh bik rua ka ti. Tial Cung Thang cu a kehlei tha in mi a tei bik. Rung Lian he an ipaih ah amah nih a laak deuh i kehlei khelcungchuan le kehlei thatuk a hmang. A paih a thianghlim lo belte. Mang Cung phei a tlaih, Kap Tawng tha a phelh. Rung Lian tha a banh. Mi pakhat chim ning ah, Tial Cung Thang hi paih phun thum a thiam i Kap Tawng he an ipaih ah khan phun khat hmanh a hmang lo e, wrestling ‘kuat’ lawngte’n a tei e a ti. A video zoh lo ah cun zumh awk le zumh lo awk ka hngal kho lo. Nain mi phei a banh le Mang Cung Lian ttaang tang i a luh hnek ruah tik ah, hmaan dawh zong a lo pah. Cun, Rung Lian he bual kam i an hong thawhka ah a chuih [an video 2:39 zawn ah khin]. Paih ah chuih a um awk a si lo. Cun a liang a faak na lo pi orhlei liang ah a pa nih vick a thuh. Sports phung hngal mino nih an hngalh i an caak leen; zoh chia in [hika hi click hmanh u]. Nikum Aung Kyaw Lin he an ipaih ah mahti cun vick cu ciapko in an thuh i AKL cu a khut ciammam i a mit a au kho lo an ti. Tei zong a tei kha. Cun, Kap Tawng he an ipaih lai ah a va chuak ta. ‘Ziah paih lai ah zei dah a va ti hnek!’ tiah lunghring in ka zoh. Tthawnsi an din le din lo chek nak ah hmailei ah cun drug test tehna kan tuah a hau te men lai ti zong ka ruat ta manh. Ahnu ah mi nih an kan chimh i, ‘atu le atu pei a chuah kha, nan hmu lo maw, nan lee lo tuk’ an kan ti. Paih thabaat lio ah cun zun zong chuah tuk awk a si lo. Hihnu cu bual leng i an chuah tik ah security nih zoh an hau te kho men. Cun Pathian aa bochan mi nih si ibochan ding a si lo.\nMang Chum tthawn in ta\nPaih i kei ka uar bik cu Mang Chum a si. Mang Chum cu paih a upat i, kan theih ning ah, paih lai ah aa cenh. Ciammam in paih a chuak. Aa paih ah heh tiah a ttang, agressively. Zaang zong in a ttang. Mar zong in a ttang. Phung ningte in aa pai. Paih phung pakhat hmanh a buar ka hngal lo. A tha bangh lio i an chuahhnawh zong ah a bangh bu in a tlaih ko hna. Mi zong a la lengmang. Zia thiam in a um lo; ti idinter, ikhawnter, ibuaiter, taisawmi iserhter tehna a hmang lo. Bual tlangtla nawl zong a ngai. Dingte le hmaante in le phung ning te in le thianghlimte in a tthawng. Mah cu atu kan naule zong nih icawn hna seh law ka duh. Thang ttha te i tthawn le minthan hi kan uar ding a si.\nRung Lian Ceu le Tial Cung Thang paih\nTha hriim veve ah an itong. Kan ingaih tuk cio. Pawpi seh cio an si ko. Zaangttha veve cu an tetmawchet an ipai. Tial Cung Thang nih a raal deuh. Keh lei tha i en, orhlei kut i merh, le thatuk in a laak bik. Tial Cung Thang hi a kehlei aa bochan in ka hmu. Khelcungchuan ngaingai a si lo; chuan deuh lo i en a si. Khel-en an ti rua ka ti. A vuak mi hna hi a kehlei tha lengmang in a vuak hna. A pasal-cawlcangh tuk i uar a um bak. Aa dawh bak. Mi cawihler a ngei tuk lo. Rung Lian zong cu a paih a ttha tuk. A tha zong a ttha, a mar zong a ttha. Aa khingkhang bakte an si. Atutan cu Tial Cung nih a tei. Tuhnu an ipaih zoh a nuam tthan lai. [Atu hmanthlak i khi TCT nih RLC phei a hei banh lio a si.]\nDallas ah cun paih tlangtla i tei le tei lo a khiah hlan in microphone tlaitu nih a tei e ti in a rak au lengmang i mah cu paih tlangtla nih a zulh lengmang e an ti. Aziah dek an va bengh hrulh lo! Indianapolis ah cun mahti i rak au khanh a um lo (kan ilawm). Rak au khanh hna seh law an velh men hna hnga (an chim). Patthawng itlaih lio i thawngthanh le aukhuan belte cu a um i hna nan kan hnawh e tiah ka sik hna. Hna phih nak tissue an ka pek i ka kaa an ka phih bak (ha ha). Hihnu an aukhuan tuk rih ah cun atang i hna hi kan coh cang hna lai: awthan le ttawt le Rangoon hmuh bal lo le filhhnomh le ngalkawi le cawttek ngeih le hruh nawn le ludur-ngan le samker tehna. :)\nZaanglek dang ah marking system an hman bantuk in paih zong ah khel lawng zoh lo in marking system kan hman ah a ttha te men lai. Oi tam deuh aa la mi ti zong atu kan hman cang i a ttha. Hngawng cung tongh le tai tang tongh tehna fault pek ding. Lu i doh tehna zong. Cun beek tuk le perpeet tuk zong khap ding. Mark zuh asilo ah chuah tiang hmanh in dan tat ding, tbt. Boxing ah khin ral kuttum pil taak khi refree nih a huat tuk khi mu. Mah bantuk khin laak awk ttha lo i aa phet mi zong ti ding an si.\nTluang Za Kherh le Ram Nuam Sang\nTukum cu Tluang Za Kherh nih bual hnih a co, Amarillo le Dallas ah. Ram Nuam Sang nih bual khat, Indianapolis ah. Tluang Za Kherh hi Hniarlawn lak paih thiam bik a si. A ka chimh ning ah, Ram Nuam nih paih ka chim sawh law tiah a chawnh lengmang i ‘kuat’ khat a chimh. Mah kuat khat cun nikum CND ah khan minung pa hra a tthuat hna. ‘Na chimh mi a si ah cun bual i nan iton tik ah a’n kianh a hau lai cu’ tiah ka ti i, ‘A ka kianh lo zong ah ka ttih theng lo. Ka chimh mi lawng a thiam” a ti. Paih tthawn nak min an sak i thla thla khat chung ah bual bual hnih a co. “Na min na tlinh cang” ka ti. Mi hme a si i sau cu a nguh lai lo. Amarillo ah hin pahnih a tei hna i aho hmanh an chuak ti lo i bual a co cu a si. Dallas ah cun, “pahnihnak ka von tei dih bak ah paih caan a dih, a chuak ding cu an tampi rih na’n” a ti.\nKhel Hnih Tling A Hau E!\nBual co nak le zuamcawh final tal ah hin cun khel hnih tling an ivuak a hauh awk a si. Paih tei cu khel hnih vuak khi a si i mah kan zulh nak a um kun lo ah Lai phung le Lai paih e kan ti ngam kun lai maw? Dallas ah cun bual co nak cu a minit khiah lo in khel hnih an itei tiang ipaih si seh tiah an khiah e an ti. An smart bak ka ti. Khel khat zong i tei kan khiah ah cun, aa vua hmasasa nih tei ti kan rak ti sual mi palhnak kha a taang rih. Cun khel khat vuak cia mi ca ah lung a der tuk cang cuh—aa chang lai i ka tei kho ti lai lo ti in. Taisawm remh nak le zei huaha lo hmanh ah caan voi can kan hman ttung, pa tthawng vial heh tiah kan hnawt ttung hna.\nMinit thum bual to ah bual co ti hi\nAtutan paih phung 3-nak ah, "Minutes (3) tiang i an chuah hnawh lo asi ahcun paihbual i a ṭhumi kha tei pek i bual co ter ding" ti a um. Mah cu ataktak ah a si kho lo eh. Nai Za Uk Thang bual a to chung khat minit thum a tling pat tiah paih donghter awk a ttha lo, khua a tuan tuk rih. Paih zoh duh ah pei tangka liam le caan pek in kan rat cu! Cuca’h bual to chung hi minit 3 si lo in minit 5 or 7 siter ah a ttha hnga. Minit thum cu za a long lo.\nAleng mi ithlak kong ah\nTei le tei lo kong ah cun aleng mi ithlak a um tuk rua lo; nain adang ah bual upa pawl ngiat le chek a tam. An zumh hna lo ca’h a si. An mawh lo nak a um lai. Za Uk Thang bualto chung minit 3 a tlin cang ttung tiah an va ti hna tik ah phun thum in an rak leh hna. Pu Siang Herh leh nak, “Kan philh sual, kan ngaithiam u” ti an cohlan. Tum Sang le Aung Thein aa tong ding i an izuh ko mi Tial Uk he tu an tonter hna, tbt., zan i bia an leh hna mi ning in an tuah lo tbt, ‘singkhaw’ chuak ding thlen khawh a si ti i an caih ko mi upa pakhat nih a si lo e tiah amah nawl in a rak ti hna tbt a um pah ca ah an zumh hna lo hi a si. An cell phone in caan an rak zoh cio i cu tik ah caan zoh hlah u law kanmah nih kan zoh ko e an ti hna. 'Nanmah cu kan in zum hna lo i pei kan in chek hna fam cu' an ti hna tluk nawn a si ko. Zumh lo cu a faak bak.\nThahdeng lengmang an si ko, zaangfaak hna in. Pu Za Iap hawihna cu Hniarlawn lila nih, a kan hloh e an ti i an thahdeng, a theihlokar ah. 2011 lio khan an ti cang. Angaite ti ah cun a mit a rang ngaingai mi a si. Pu Tin Hre zong, Pu Siang Cung zong nih a lai zan in an ichim kanh ko i palh cu a um lengmang ding a si ko. Tei a si lo ka ti mi tei i an khiah mi belte a um pah (atutan lawng si lo in). Pu Tin Tawng he kan izoh i, “tei a si lo a” kan ti pah ttheu, mi theih lo in. An pai, an keng, an ttawk, an khel thleem, azei hmanh ttuang tongh lo in tei an khiah pah ti ruah in ka ruat. Pa tthawng ipaih ah cun mah kong hi a biapi tuk. Video zoh colh hmasa hmanh a ttha mi a si, a biapit nak zawn ah cun. Cun paih a zoh mi nih kan hngalh awk cu: lu le ke hi tei le tei lo nak ah rel a si lo. A lu in a tla e, a ke in a tla e tiin tei khiah khawh a si lo. Siang le taw kar lawng khel ser nak ah do an tla. Lu le ke an itel lo.\nHniarlawn pawl nih, paih tlangtla ah Pu Hram Cem kan cahpiak hna seh law mah lawng ah cun paih thatho a si cang lai e an ti. Kei nih Pu Hram Cem a hau lo, Dallas Ni Peng cah ah a za ka ti hna.\nZuri ah ka rel hlah u; ka rawl a ttaam tuk cang i a si, ka mit-au a tthawn lo hi (a niam bik hi ka si). Dingdawng cawk awk um lo, ka thin! :)\nZumh Awk A Har\nBual ki ki thum ah bual upa an chiah hna, bualuk biakhiah a bawm tu ah. Aho dah tam deuh aa la ti zong an hal hna. Cu tik ah 'anih nih tam deuh a laak' an hei ti. Kei ka zuum set hna lo. "Asi ah, oi zeizat dah a laak, anih nih tah?" tiah hal hna seh law an chim kho hnga dekmaw. An ruahdamh pi le ttanh lung zong khin an chim rua ka ti ko. An chim mi a hmaan a langhter tu evidence zei hmanh an ngei lo. Kei si ning law, catlap le cafung ka hmanh hna hnga i, CK i oi khat a laak ah oi khat tick, ML i a laak ah tick ve, ka tuahter hna hnga. Hal caan a cut ah hmurka i hal lo in an catlap te tu ka laak hnga i an mark ka fonh hnga. Angaite ah cun "cuzat" ti cu majority laak a hauh awk a si lo. Pakhat i 'cuzat' a ti mi cu a hmaan ding a si. Adang he an ikhah lo ah cun rinh awk an tlak lo ti a lang cang.\nAtu mi hi ttaangkop paih athiam in an thiam lo. An ithlah lengmang. Tial Cung Thang i Mang Cung Lian a tei kha ttaang kop ti ttung in a taisawm in a tlaih i paih tlangtla nih a zohsawh ko hna ca’h a si e an ti. Ataktak ah cun Mang Cung zong nih a tlaih ve ko (video ah zoh te hmanh u). Ttangkop ti ah cun atung veve in an dir ding a si; an kun ding a si lo. Naihte’n an dir i ngaknu kuh in kuh, kutsih (sumpom cia) in um, ‘khah’ ti bak khin tung phawi in an iphawi ding a si. Mah ah cun itlolh khawh a si lo, pakhat chingchang nih tei a si. Atu mi nih sumpom tehna thiam hna hlah kaw ttaangkop cu an ttih tuk i, an perpe cia i mah nak ah cun an itlolh lengmang. Paih tlangtla nih tunter ding, naihte’n (ngaknu reh in) kuhter ding, an ke le an ke dong khat leng hlat ter lo ding a si.\nAziah dah Hniarlawn an sungh?\n-An iseihchiah tuk i over-confidence in an sung.\n-Mi tthawn cio ning ruat lo in mi an namchan tuk.\n-Kap Tawng khuaruah le biachim khua hna a tla lo (tuanbia remh laikong a chim mi kha)\n-An dau a pok lo hrimhrim. Aceuh le adeuh ah an sung lengmang. Paih tanttim ah an dau a chia ti ka hngalh cang—zei uallo ah pei anmah lei sungh a sii lengmang cu!\n-Kap Tawng fapa (holhthiamka) a nu nih, na pa le na pate teinak an hmuh nakhnga thla cam law tiah a ti i, an sungh nakhnga tu a cam lengmang e an ti. A nu cu a lung a dong cia cang, paih hlan in. [Hmanthlak hi Hniarlawn pawl sungh dawh an si cang hnu i an mithmai a si. Muichiat hramthok cu lawmh lo! :)\n"An Aung Thein kan tei i kan Kap Tawng an tei ve" an ti lai.\nTin Tawng le Thangkeuh kha\nAn i-challenge e ka rak ti kha an ttul ai. Thangkeuh nih tithlum dur 15 a cawk i an rianttuan hawi a phawt dih hna i, an hal cu, ka pa Tawng ka nawlnak e a ti hna e an ti. Midang sin ah paih cu aa pai. Za Uk Thang nih, “Kawlpa kha ziah aa paih ve, ka pu?” a ka ti—Kawl cawleng mong a lo tuk khe.\nPaih A Nuam Maw\nTukum paih cu, a hmun zong a rem, a zoh tu zong kan tam, pa tthawng tlin zong cu a si i a nuam hin ko, "team paih" cu. Zatlang paih tu cu a nuam theng lo. DVD chuah awk tlak a um tuk rua lo ka ti. Zatlang paih kha baan nganngan le pa tlangtlang tuan tuk ah an chuak. Mahhna sin ah cun mi hme tete hawihna an ra chuak ve. Paih thiamlo tha ttha sawhsawh an paih zoh awk um hlah. Aho poh aa pai ding mi nih cun paih hi cawng zinpan cio tuah hna seh.\nBualco Ram Nuam Sang le Tial Uk\nMi an chantthat lio le an idawh nak hmanthlak ka taar ah aho nih an ka "thank you" bal lo i, tutan cu taar kaa tim ti lo i paih ni hi khemra hrimhrim kaa ken lo. Hmanhseh pa Ceu (Ngun Ceu Ling, 2010 bualco) nih, aziah dah maw kan patthawng bualco hmanthlak na taar lai lo e tiah awlok a ka chawnh. Hmanthlak a khawmh i namchan in ka von taar. Thiamchuang he an ithlak mi bualco hmanthlak khi aho ta a si ka hngal lo, an ka kuat i ka hman ko, an sian le sian lo hngalh lo in. Cun cunglei bik i khi cmsp ta a si rua nain keimah nawl in ka hman. Mah pakhat te laak ruang i an ka ti ah cun, pasal--an fa ka soi lai.\nFitness a tuah lo i paih zong aa pai ve lo mi


Nihin Zaanlei Cawbuk Kahdohnak ah SAC Ralhrang 5 an Thi – Buanchukcho\nMay 17, 2021 admin RAMCHUNG THAWNG 0\nNihin zanlei sml. 3:30 in 7:00 karlak ah Hakha, Cawbuk sang Checkpoint ah CDF-Hakha le SAC ralhrang karlak kahdohnak a um i SAC ralhrang lei in minung 5 hmakhatte ah kan thah hna, tiah CDF nih thawngpang an chuah. SAC ralhrang lei in ralhriam ngan pipi an hman nain CDF lei in hliamhma a pumi an um lo.\nthawngpang dang relchap : Molcham khua ah Nausen chuahka te cu Zunput chungah an hmuh, Hngakchia chuakka te pakhat cu Manipur, Chandel district, Molcham khua zunput (toilet) chung ah may 15 zarhte ni zanlei 3 le cheu hrawngah khan hmuh a si.\nMolcham Palik pawl cu Nausen pakhat CRC church zunput chungah an hmuh tiah thawng an theih le cangka in Palik OC haoh in a hmun ah an va zoh colh i Nausen te cu an va hmuh i a rannak in Molcham Siiznung ah tlik pi colh a si.\nNausen te hi a lu, a mit, a hnar le a kaa chungah zunput tholung a rak khat dih i a thaw zong tha tein a rak chuak kho ti lo tiah theih a si.\nHngakchia hi siizung ah an thlawp hnuah Molcham palik OC nih Child Welfare Committee (CWC) and Chandel pengkulh hngakchia kilveng tu bu sin ah thawng thanh a si hnuah Chandel district hospital ah thial a si. Siibawi pawl zohkhenhnak tang ah hngakchia dirhmun cu a tha ko rih tiah theih a si. Epao Net\nBreaking News : Molcham khua ah Nausen chuahka te cu Zunput chungah an hmuh\nVery Good : Nizaan Hakha le Falam kar kahdohnak ah SAC phu 6 hmunril in an thi, 10 leng hliamh


Nawi Dam Tuahnak Kongah Le Inn Hrawh Piakmi Kongah Pu Zo Bawi Le Pu Sony Thang Cung Nih Chungkhar Sinah Nawlnak An Tuah Hna – Chin World News Evening\nNawi Dam Tuahnak Kongah Le Inn Hrawh Piakmi Kongah Pu Zo Bawi Le Pu Sony Thang Cung Nih Chungkhar Sinah Nawlnak An Tuah Hna\nJuly 22, 2020 July 22, 2020 Salai Van Chin News\nNawi Dam kan tuah lai nan timi kong ah Pu Zo Bawi, Pu Sony Thang Cung inn te ah nan ra i thil sining ka nu le ka pa le ka u le nan rak chimh hna a ṭha tuk. Nan dirhmun nan sining kan in theih thiam piak hna. Kan lung nuam ve lo. Ka Pu le ka pi nih tuan tuk ah a kan kal tak.\nKa pa nih dinfelnak le tluk ruang tein tlawnlen hi a kan cawnpiak na pu duhmi si a kan ti. Hakkauh le porhlawt le mi zeirello te hna hi an duh lo. Din lo i ka pu kutneh a simi dum he inn he um dihmi Cozah nih theng in an chunh dih lio ah hin Halkha i a rak pemmi nih inn tung an dirhnak ca cun tuah ko hna seh an rak ti.\nKan Nawi rawn baltetu cu Cozah kut ah kan in pe siang ti lo. A dang nan lo hmaban(Timit tilak,Halkha khua chung hmun thur) nan chuah rih lomi pawl kha chuah ta u law ṭha lai. A dingfelmi zumh awk tlakmi le miphun a dawt taktak mi mino hruaitu ṭha a chuah tikah Nawi Dam tuah ding cu kan ruah ṭhan te hna lai. Caṭialtu: Lily Ca Hlei Tial\nSalai Lungthli Tum nih hitihin ahmuhning a chim ve mi cu; Mah hi ka rel i ka lungtha lo ngai, hmun ngeitu zong ka zaangfak hna(hmun man phaisa cu pek an timh ko hna nain). Cozah lei zong uar an um, hmun ngeitu inn bak ah va len i zaangfah an nawl hna khi upat tlak ngai an si.\nNawi Dam(Tidil) khi Hakha dinti laknak le khua dawhternak caah timi saduhthahnak he Laimi kan pa VP Henry Van Thio tawlrelnak in tuah an timmi a si, budget zong billion tampi a tla cang. A chel ahcun zapi caah thatnak tuah kan tim ah hin huatnak ah a mermi cheukhat an um theu tawn, a retheimi caah lung a nuam tawn lo. Hi ruang ah zaran nih cun Laimi caah thatnak tuah an tih, thangchiat an duh lo caah. Salai Lungthli Tum\nNote: Hi kong he pehtlai in caṭialtu nih amah ṭialning tein kan rak chiah. Biafang chapmi belte a um lo nain, tlawmpal kan remh pah.\nNLD Party Nih 2020 Thimnak He Pehtlaih In Party Meeting Daw Aung San Suu Kyi Le President Tel In Neypyidaw Ah An Tuah\nMalaysia Ah Kawlrammi Mah Le Mah Aithatmi Minung (11) Leng An Um Cang


ZORAM CHANCHIN – ZINGHMUH NEWS\nCategory: ZORAM CHANCHIN\nMizoram Election I Thim Nak Nih Chin Micaah That Hmen Nak A Chuah Pi Mi Thil A Um Ve\nHOME KNOWLEDGE ZORAM CHANCHIN August 30, 2018 145\nKan hmai kum 2019 in cun Mizoram i thim kum a si cang lai,MNF nih maw tei nak an hmuh than lai, Congress nih dah ti cu chim khawh a si lo.mah hna pahnih Party hi mizoram ah cun vote a ngah cem veve bak an si ti cu kan […]\nZawlnuam Le Bawrai Khuami Hna Cu An Lungre A Thei Tak Tak\nHOME ZORAM CHANCHIN June 13, 2018 301\nKan theih ban tuk in Mizoram ah ruahpi tam tuk sur ruangah Iin tampi a rawh lengah vawlei minmi nih mawttaw le cycle lam tampi a hrawh hna. Zawlnuam le Bawrai mipi hna cu lungrethei tak tak in khua an sa ko cang. Zawlnuam le Bawrai ah cun ruah cat […]\nMizoram Lunglei Khuapi Ah Vawlei Cimhnak In Minung Pa (10) An Thi\nHOME ZORAM CHANCHIN June 5, 2018 196\nMizoram hi kum fatin te ti awk in lei minhnak a tong pengmi ramtten pakhat an si ve i kum tin te ti awk in lei minh ruangah minung nunnak zong a liammi hi a tlawm ti lo. Kan hnu kum ah si kaw Aizawl khuapi ah fak tuk in […]


Dr.SaSa hi Politic ah cun hngakchia pei a rak siko hi. – Onlinenungak\nDr.SaSa hi Politic ah cun hngakchia pei a rak siko hi.\nMedical Doctor, Dr. Sasa hi miphun dawtnak le midang zawnruahnak (sifak santlailo) ca ah cun a ngeihchiah nih a va phak fom cu ta! nan chim bang in Zisuh bantuk ah ruahphu a siko, a sinain politic lei ah cun tangcheu awngka bak a si.\nKeimah Vok ek le Caw ek kar in vawleicung ah a chuak kek ve mi hmanh nih kan ram MYANMAR Politic issue ah cun a luthak ka hiahter khawh lai.. Suimilam pakhat chung i debate sih law minute 10 ah a thlan hripi a chuak ding phun in ka hmuh.\nPolitics aa fiang bak lo… “mihrut cathiam” ti awk atha fawn lo, NLD nih an forh an forh i a theihthiam bak lo mi tiang a chim ah khin ka nih a chuak ka tha a ka thirh\nBy:Doris Rual Thanga\nHakha um nuamnak kong asi a tang hi:


Rohingya Min Hmanh A Cohlang Kho Lomi Cozah Nih Dotlami Hlathlaitu Bu Ka Ser Ti Cu Lih Asi – Chin World News Evening\nICOE Cathanh ah HRW Hmuhning: ICOE Cathanh cu HRW Nih Dotla lomi le Afil tuk mi asi ati. Rohingya Genocide kong hlat ding ah Kawl Cozah nih Independent Commission of Enquiry “ICOE” phu a derh. Nihin 20th Jan 2020 cahmai 400 leng asimi thanhca anchuah. An Cathanh mi le an hlatmi kong ah HRW timi Nurhin Covo rianṭuan tu hna likmalek an bia an leh colh hna.\nBiachimh kaathawt nak men le ICJ ah sual I pheh ding in an tuah mi asi. Thildik le Ta-za-hmia-ṭa-hmu caah an tuah mi asi hrim lo. Nurhin covo buarnak kha Khumzual le chilh aatimh I an hlathlai ning le an khawmsuat mi hna hi dotla mi ansi lo. ICJ biachah nak Lakhruak khuakhan nak thanh hlan Ni 3 aduh ah timh ciammam tein cachuah ve zong cu zumh awk ah a har ngai mi asi. An cachuak mi le thanh mi hi mi paw apuar I sivang le luakchuak tu khi an si deuh “Mr. Phil Robert. HRW ASIAN Depury Directors”\nICJ nih Rakhine ah Cihhmih thahnawn nak aum ti nak hngal lo Lakhruak Lairel nak an bia kha Ramkhel ning in timh ciammam tein an tuah mi tu asi deuh. ICOE nih an caa kha Tamada le Pi Ci nihin an ap. Mipi cu an theih ter fawn hna lo. Puantang thil bantukin an tuah. Achung ril Zeibantuk konglam dah aum timi mipi thanh le theih ter ding zong aum fawm lo.\nZeitindah Rohingya sin ah Cihhmih nak umlo in Nuhrin covo buarnak a cheubang lawng an um ti asi hoi. Raltuk mi hna nakin Ralkap pumpak cio kha sualpuh ding ah an I zuam tu kha asi deuh. Asual taktak mi pa kha Khumzual an suh bia asi. Mipi le khua mi tampi sinah Nuhrin covo buar nak vialte tah khoi kadah an thuh dih hnga? Ralkap nih Operation an tuah mi hi timhlam nak le thildik-Geneva phung ning in an tuah le tuah lo zong hlathlai fawn hlah.\nThla 2 chung ah minung 700000 leng Harsat nak an ton mi nih Timhcia mam tein thil an tuah kha a langh ter ko mi cu I pheh sn duh rih hnga. A tak tak le a ngai ngai asi mi thildik kha hlathlai mi nakin zeitindah asi timi tiang lawng hlat in cachuah cu aphung asi lo.\nMirang le Kawl he chuah hna sehlaw mipi zong relkhawh ding in tuah ding asi. Cun an hmuh mi nuhrin covo buarnak he pehtlai in zeitin dantat an si lai ti zong telchih fawn hlah. Fianter nak zong an tuah lo. Atlang pi khin an hei ṭial cu aw!\nICJ ah cun Kawlram upadi in dantat nak kan tuah ko lai, Ralkap Biaceih ning in luat lo tein dantat dih an si lai ti asi. Kawlram Biaceih zung hna le Biacieh dan cu Dotla asi ko ti awk ah ahar tak tak mi asi.\nTcn: Inndin khua 10 thatnak kong kan zoh hmanh lai. Nawlbuartu Ralkap hna thong Inn ah an um tung lo Khoika an um hmanh theih an si ṭunglo. Rohingya min ko ko hmanh a cohlan khawh lomi Cozah nih dotla mi hlathlai tu bu ka serh timi cu Ngakchia hmanh nih zumh awk ah ahar ngai ngai. Zalon tein derh mi bu an si ati ko nain, Cozah upa le Ralbawi hna duhning zawh in tuah mi bu asi ko ti cu elh awk ṭhalo mi asi.\nCommissin ah aatel mi Kawl mi hna cu Cozah upa hna le Party Hruaitu hna he aatheihngalh mi le a tlawnlen ṭi mi lawng te an si. Rakhine Ram kong ruatkhang tu UEHRD le Vawlei huap Commission Chairman hna nih a tir te hrim ah khan biatak le biadik an chuah pi lai lo tiah an zumh lo nak hna an rak chimh chung cang. Zeitindah an khawmsuat I Zeibantuk konglam le minung hna dah an I tel timi fainter nak le theihter nak zong aum lo.\nCucaah ICJ in an Biakam ning le thildik kha a kokek asican ning in siloin phundang le lamdang in merhsam deuh in derhmi Commission le an rian ṭuan nak asi caah zumh awk tlak le rinhchan awk thildik a chuah pi lai lo tiah, an Cathanh kha rau lo tein hmakhat teah kan leh colh mi hna asi. Theihternak: U Tha Nyunt Oo le Mr. Phil Robert HRW Hi Nuhrin covo lei riantuan upa hna nih Kawl cozah le ICOE bialeh nak kha Chin Holh in aatlak ning in ka tial than. Saya Rung Kaw\nPresident Donald Trump Defense Team Nih Cathanh Chuah In Senate Sinah An Pek Cang


Lian Chawn; Chin Digest Vol 2, No.2| Khuacaan pakhat lawng a umnak Malaysia nakin khuacaan pathum a umnak Lairam a nuam deuh in ka ruah—midang nih zeitin an ruah ti cu ka hngal lo. Lairam ahcun March thla nih thinlung a lak ngai.\nFaiceu, vaurawng, chokhlei hna an par hi fingtlang hrawn ah thinlung a dam hringhran. Lairam le Kawlram tuanbia ah March thla hi philh awk ṭha lo a si. March thla cu khuasik in ṭhal ah a hun i thlen a si—khuasik in ṭhal ah ai thlen caan ah Kawlram ramkhel tuanbia le Lairam tuanbia ah thlennak zong tam nawn a chuak.\nLaimi huap in March 15 ah thil lianngan pahnih a tlung. Phundang cun thlennak nganpi a tlung. Cucu 1899 March 15—Rev. Arthur E. Carson te nupa an hung phak a si. Hihi thlarau lei lawng hmanh siloin a zeilei zong ah rammui a simi Laimi caah kan taksa, thinlung le thlarau mitdei hram a rak i thoknak a si i ceunak lei kal kan rak i thoknak karhlan a si. Thlarau thlaici vorhtu A. E. Carson te an hung phak in kum 117 a liam hnu, 2016 March 15 ah—Laimi ramkhel tuanbia in Kawlram pumpi ramkhel tuanbia ah rian sang bik Pu Henry Van Ṭhio (Vice President-2) hmang in Pathian nih a kan cawisan ni a si fawn. Lai pasalṭha nih Kawlram a hruai ve cang lai. Pu Henry Van Ṭhio hmang in Laimi nih tuanbia kan ṭial—roling in a taang lan cang lai. Thlarau lei in thlen kan rak sinak caah thawngṭha a rak phak ni March 15 bak ah taksa lei ramkhel lei ah rian lianngan Laimi cung ah khinh a si ni a si. Philh awk a ṭha hrim lo. Keimah pumpak ca lebang ahcun 2016 March 15 hi ka lunglawmhnak a thuat in ai thuat—a ka hringtu ka pa (Pu Phun Thleng), kum 60 a tlin ni a si fawn. Kawlram president thar chuah ni le ka pa kum 60 tlin ni kherkher ai ton cu kai lunghmuih bak. A.E. Carson, Pu Henry Van Thio le hringtu ka pa le March 15 cu ka caah an sunglawi tuk.\nChanthar Kawlram ramkhel tuanbia zawt tikah March thla hi hrelh awk a ṭha lo. Kawlram ramkhel thlihran hi March ah a khel ai lehnak a tam ngai. March thla le chanthar Kawlram ramkhel a hun dehcawhnak tete tlawmpal kan hun thlir ahcun;\n¬ 1945 March 27—Kawlram luat dotthlennak ah fetsit Japan ral doh thok ni a si.\n¬ 1962 March 2— Ne Win nih nawlngeihnak a lak ni a si. Cu ruang ah 1947 ah General Aungsan te nih an rak suaimi phunghram a thih ni a si, ti zong kan ti khawh lai.\n¬ 1988 March 13—Yangon Industrial Sianghleirun in sianghngakchia Ko Phone Maw le Ko Soe Naing meithal in an rak kah hna i an thihnak ruang ah in 8888 dotthlennak nganpi chuah ai thoknak a rak si. Hihi ti bang a reumi Kawlram democracy lamthluan ah democracy thlarau thuk ngai in hram a hun thlak ṭhannak a si i thisen le nunnak nih tuanbia a ṭial ṭhan caan a si. Kawlram tuanbia ah philh khawh a si hrimhrim lomi ni le caan a si.\n¬ 2015 March 10—Pegu ramṭhen Letpandaung khua ah duhnak langhter in lamzawhmi siangngakchia an phomh hna ni a si fawn. Angki i thlen zau in, tuuphaw aih minung nih democracy tanakha i thuh zau in 2011 hnu in an kalpimi uknak nih rammi ca a ruah bak lo a fiang taktak in a hun langhnak a si.\n¬ 2016 March 10—Kawlram Vice president caah minung an chuahpi hna i, March 11 ah NLD in U Htin Kyaw le Pu Henry Van Ṭhio an tlinchuah ni a si.\n¬ 2016 March 15—Kawlram ah pakuanak President U Htin Kyaw a tlin ni a si.\nHi zawn ah hun tenh chihta awk a ṭhami cu U Htin Kyaw hi Kawlram president lak ah a pahnihnak civil mi a si, ti hi a si. Kawlram president pa hnihnak a rak simi Dr. U Ba le atu U Htin Kyaw lawnglawng hi civilmi bakbak cu an si. Dr. U Ba president in ai dinh, 1957 March 12 hnu in U Htin Kyaw President an hun thim 2016 March 15 tiang khi kum 60 deng a rau. A ni in tuak ahcun ni 21,553 hnu ah a si. Chim duhmi cu ralkap rim a rak nam bal bak lomi nih president an chuah ai hlat taktak khi a si. Dr. U Ba le atu U Htin Kyaw chim lo, a dang Kawlram president 7 cu ralkap rim an namnak a um viar ti kha hmuh khawh a si. Atu cu mizapi thimmi minung nih ram a hruai cang lai.\nKawlram president thimnak le boruak in kan i hngalh le hngalh lo kar in a rak kan nenh tuk cio rua. Capar ṭial ka timh ah zeidang ṭial ding ka lung ah a chuak ruam lo. A theihngal he, theihngal lo he tuhrawng Facebook cahmai le E-mail biaruahnak kip ah Kawlram president thimnak nih hmaihmun a lak dih. Tleicia Dagon Taya nih, “Ramkhel rian cu ral hmanh kha hawi ah ser khawh a si,” a rak timi ka lung ah a chuak. Gandhi nih a nemnak in India luatnak a lakmi, Nelson Mandela nih a nemnak in Africa zalonnak a phakpining le Aung San Suh Kyi nih a kalpimi lam in NLD nih Kawlram ah teinak a hmuh pin ah, mizapi chung bak in March 15, 2016 ah U Htin Kyaw president a hun chuahmi cu nihin Kawlrammi lawng si loin, vawleicung tadin cahmai vialte ah a khah in a khat bak ko.\nCapar ka ṭial tawn ahhin santlaih lo e tiah a tlangpi khenh hi kai harh ngai tawn. Tlangtaar pipa tuk i khenh sual i a chung ah zeipi hun purhdah ding ṭial khawh lo ding ka phannak nih a ka nenh tuk tawn caah a si. Tutan zong hi zeitihlei in tlangtlar pek awk ka hngal lo—March 15 ka hun ti phot ve ko hih.\n*Hi capar cu 2016 April ah chuahmi Chin Digest Vol. 2, No. 2 chung ah a telmi a si. Chin Digest le Chinland Post Online careltu caah kum 1 fai a rauh hnu ah kan hun in hromh than hna hi a si.-Editor


***Vakok.Lian***: Pakhat Hnu Pakhat\nPakhat Hnu Pakhat\nDeut. 7:22, Bawipa nan Pathian nih hi miphun hna cu nan hmaiah duhsah duhsah in a ṭhawl hna lai……….., hmakhatte ah nan ṭhawl dih hna lai lo.\nBing nih a lem (swei) tuk cang mi hna khi duhsah duhsah tein, tlawm deuh tete in an pek hna i a hnu ah cun zuu te hna kha an pek hna, an thumh deuh lengmang i a donghnak ah cun an i sum (phiat) khawh thai. Voi khat te ah direct in phiat ter cu a ngah lo, an pumsa nih a celh lo i rawknak tu a chuak deuh ti asi. Ka hawipa pakhat cu kuak kaa phiat nakah a ti i khaini tu kha a hmawm, adonghnak ah cun kuak a zuk mi nak in khaini a hmawm mi tu kha a zual deuh ngaingai in a um cang. Cu bantuk phiat dan kha cu a tha hawi lo. Ka hngakchia lio ah ka nu nih ka upa pakhat a rak ti bal mi cu, ziah, camping hna na kai na kai i zuu hi na ding peng rih ko ee, a ti. Ka upa nih a leh mi cu, an kan cawnpiak nak ah pei, rua cu duhsah duhsah tein a hnah a ttil te lai an kan ti cu, kei zong duhsahduhsah in ka hlawnh ve te ko hna lai cuh a ti ve. Asinain, kum sau pi tiang amah kel asi peng ko. Ka upa nih khan a theory cu a rak theih ko nain, a rak tuah lo, a rak zulh lo. Cucaah, Khrihfa kan sinak ah hin Pathian kong theih le chimh khawh ngaingai nak in kan nun ah langhter i nunpi tu kha a biapi deuh mi asi. Kan tuah awk a si mi le kan hrial awk asi mi hna hi a ngaingai ah cun kan theih ko hna, kan tuah duh lo lengmang tu kha asi. Duhsah duhsah tein hloh zong kan i zuam duh lo. Kan hnuzarh ah thinlung rumnak kong kan chim. Cu kan thinlung rumnak cu duhsah duhsah tein kan hloh ding kha asi.\nPathian nih Israel mi hna Kanan ram lei a hruai hna lio ah hin step by step tein a hruai ton hna. An hruai khawh, an uk khawh tawk in a pek lengmang hna. Cu ti a tuah zong cu Pathian kha an bochan khawh deuh nak hnga, zumhnak in an kal khawh deuh nak hnga caah asi ve.A can ah cun, an pianthar bakah zeipaoh kan hlawnh ter dih hna, love song ngaih tiang hmanh micheu cu kan sianh ti hna lo. Cu tikah hawikom zong an ngei kho ti lo i, hawi sinah an ni tlum ti lo, an biachim mi le an thawngtha chimh mi tiang kha ngaihpiak duh lo nak tiang a chuak cang.\nKan thinlung chung i a um mi, lo vah rih lo mi ram kau pi kha duhsah duhsah tein kan vat thluahmah ding tu asi. Thla na cam deuhdeuh i, Bible na rel deuhdeuh ahcun Pathian duhnak kha na thei chin lengman lai i na vat ding lohma kha na fiang chin lengmang lai. Pathian nih a kan vat ter mi tiang kha vat lengmang ding asi ko. Hakkau tuk zong a tha lo. Kan hak a kau tuk si cun mi he kan i pehtlai nakah a har chinchin sual lai. Cucaah, kan hloh awk, kan vat awk, kan hlawnh awk asi mi kha pakhat hnu pakhat duhsah duhsah tein a thianh khawh lengmang mi le pitling nun lei ah a panh chin lengmang tu kan si nak hnga Pathian nih thluachuah rak kan pe hram ko seh!\nPosted by L.VanBlian_blogpost.com at 6:59 PM\nIndonisia Ah Kum 15 A Um Cangmi Pu Sui Er He Tonna...\nINDIA Nih US Dollars 3.4 Billion Dih In Kawl Ram A...\nKawl Ralkap King-sawngh Tu An Um Lo\nMuicuang Tulio Thawngpaang Hna\nKan Rum Tuk Sual Maw?


Mizo Nu “Parte” Nih Trump Le U.S Kong Langhnak A Hmuhmi Cu Thinphang Taktak Si – Chin World News Evening\nMizo Nu “Parte” Nih Trump Le U.S Kong Langhnak A Hmuhmi Cu Thinphang Taktak Si\nJanuary 9, 2021 Salai Van Chin News\nWashington DC ah a ummi Parte nih thlarau in hmuhsaknak adonmi biacah Donald Trump kong attialmi asi. Nangmah Donald Trump, Sualnak in apil cuahmah mi America ah hin Arfi ceu bantukin na rak i langh i, mikip nih an theihthiamnak le theihthiam lonak nih hin na ropuinak le man na ngeihnak pakhat hmanh nih an i tthum kho hlei lo. Kum li chung te lawng ah.\nPathian thimmi miphun hna caah sal luatnak darkhing cu van le vanlei theih dingin na rak tum i, Biakam hlun chan ah miraltha Joshua le David hna nehnang zulh in, Pathian caah hmun biapi bik Jerusalem khuapi cu Pathian min in na rak lak tthan. Vawlei caah nunnak apetu Jesuh zong kha vailam ah an khenh chih i, Vawlei nih akhenh chih ruangah thiamcoh lomi chungah nang le mithiang kalcia Rome chan ah zohnuam tuahnak an thahmi Pope pawl nih an khangh mi hna,\nNuamsaihnak tuar in an thahmi hna he,,, Jesuh he zungzal in Arfi ceu bik hna nan si cang lai. Na tuannak le na tuarnak siseh biadik cu van lei vawlei ah mansung asi peng ko lai zungzal in, Ceu cu muihnak chungah a ceu i, asinain muihnak nih amah cu a thei lo. Van le vawlei karlak ah hmun biapi bik Pathian khuapi Jerusalem le hmunthiang cu thangthat i, Diabola a huat bik mi cu atongh i, atuar, an khenhchih i diknak vialte an chuh dih, tak lawngin an chiah ai.\nTipil petu Johan Lu zong kha nu hngakchia te nih anawl ruangah tan asinak aruang cu, Thlarau mi ropui bik timi hna zong nih Van lawngah lehnak kan hmuh lai tiah an ti, Diknak atlau, Felnak zong asungkhan, Kavary tlang muisam cu, Atang lei ah amah ttialning tein kan vun langhter tthan. PARTE-I MUALCHIN THUCHAH: Donald J Trump. (Hei hi Washington DC a cheng, Parteiin thlarau aṭanga a thu dawn a ziah a ni).\nNang Donald Trumpa, sualnain a chim pil mek America-ah hian ‘Arsi êng tak angin i lo her chhuak a, miten an hriatthiam leh hriatthiam lohna che hian “I ropuina leh i hlutna pakhat mahin a tihniam chuang lo va… he kum 4 chhung chauh hian Pathian hnam thlante tan salchhuahna dar ri mawi ber chu lei leh Van hriat turin i rawn vua a… Thuthlung Hlui huna mi huaisen Josua leh Davida te sulhnu chhuiin Pathian tana hmun pawimawh ber Jerusalem khawpui chu Pathian hmingin i la lêt leh a.\nKhawvel tana Nunna petu Isua meuh pawh kha an khengbet a, khawvelin a khenbeh vanga thiam loh chang zingah chuan nang leh mi thianghlim kal ta, Rome hun laia ennawm chhuah nana an tihhlum tak te, Pope hovin an hâl hlum tak te, tihduhdahna tuara têl so a an tihhlum tâkte nen … Isua rualin chatuanin Arsi eng ber ber te in ni thung tawh ang.I thawhrimna leh i tawrhna te leh thudik chu lei leh vanah ROHLU ber a ni fo vang, chatuan pawhin.\nEng chu thim zingah a lo eng a, mahse thimin Amah chu a hre lo.Lei leh Van inkara hmun pawimawh ber, Pathian Khawpui Jerusalem leh Hmun thianghlim chu a chawimawi a, Diabola sa huat ber chu a khawih a, a tuar a, an khengbet a, dikna zawng zawng an hlihthlaksak a, sa ruak in an dah ta a, Baptist-tu Johana lu kha hmeichhe naupang mai mai in a ngen vanga tan mai a nihna chhan kha… Thlarau mi ropui ber ber te pawhin ‘Vanah chauh a chhânna kan hmu thei ang’ an ti thin a ni.Dikna a fam ta, Felna meuh pawh a tlawm ta … Kalvary tlang hlimthla chu. Credit: Dr PC Biaksiam\nDr. Pi Pi Nih Laimi Tampi Hell Ah Hruai Nan Timh Cang Hna\nTrump Dirkamh Ruangah A Nunnak A Liammi “Ashli Babbitt” Nih A Thawcah Laite Ah A Chimmi Bia?


Kawl Ralkap Luttlai General Min Aung Hlaing A Phan Nain Zeiruangah Dah A Phak Ti Theih Khawh A Si Lo Meidia Pawl Luh Zong A Sianh Hna Lo – Chin World News Evening\nHihi zeiruangah dah a si hnga? Mipi lung a buaiter ngaingai cang hih! Kawl ralkap luttlai Senior General Min Aung Hlaing Chin khualipi Hakha ah a phan ti thawng kan theih. Asinain zeiruangahdah a phak timi Media lei nih theih kahwh le hlathlai khawh a si lo.\nCucu zeidah a si tiah cun Kawl ralkap luttlai Senior General Min Aung Hlaing Chin khualipi Hakha ah a phan ah hin Hakha Town Hall ah mizapi tonnak a ngeih hna nain cu media nih thawngpang zeihmanh an la kho lo. Media luh an kham hna ti kan theih. Zeiruangah dah Hakha ah hin a tlun timi Media luh an sianh lo ruangah mipi nih theih khawh le hlathlai khawh a si lo.\nDemocratic Voice of Chin-DVC nih hitihin a tarlangh ve: Myanmar ram Cozah Ralkap Lutlai Senior General Min Aung Hlaing Hakha khua a phan. Media luhnak nawl pek a si lo ca ah, Hakha a tlunnak kong he pehtlai in thawngpang hlathlai khawh le laak khawh a si lo. March 11, Hakha Town Hall ah mizapi tonnak a ngei lai i, cuka hmun zong ah Media luhnak nawl pek thiam a si lai lo, tiah kan theih. Credit: Democratic Voice of Chin-DVC\nThawngpang rak rel chih: NLD nih 2020 election lai thengah 2008 phunghram kan remh lai tiah hlutdaw ah an chuah pinak a ruang hna. 1nk. Mah phunghram hi kan remh kho bal lai lo ti an theih dih cia mi si ko bu in NLD nih an chuahpi hrammi si. 2nk. Election lai thengah an chuahpi nak a ruang cu NLD zuamcawh kho tu USDP kha kawl mipi nih hua in vote pe hna hlah seh timi ruahchannak he.3nk. Zei tuaktan huaha lo tlangcung miphun vote zeimawzat tal hui kho usih tiah tlangcung miphun lunglaknak ah 2008 phunghram hi kan remh kho bal lai lo ti an theih bu in an chuahpi hrammi si.\nCucaah 2020 thim tikah ahcun NLD + USDP nih Cozah an ser kho lai lo.Coalition ( parties) fonh Cozah ser a site lai. A ruang cu kum nga chungah kawlram mipi nih NLD an rak zumhnak kha hnarcheu tluk a zor manh. Tlangcung hriamtlai bu tuahmi NCA zong khi thlitu men asi te ko lai.Kanram dirhmun zoh tikah kawl ralkap nih nawlngeihnak thlah an itim lo hrimhrim ti afiang. A zei si hmanhah Coalition Cozah si zong le USDP maw NLD nih a kungpi cozah an tlaih te ko lai caah ralkap he fonh in Kawl + Kawl=Kawl 2 an si thiam ko tikah an zei va poi tuk lem lai lo.Tlangcung mipi hnangamnak ah kawl ralkap an heu huah kheuh pah hna lai i mah vial cu si ko rih lai. Credit: Anna Tha Chin


Ralkap Nih Aanaa An Tingruangah CNLD Hruaitu Pu Nothan Kap Nih A Chim Mi Cu. – Chintanbo\nFebruary 3, 2021 admin CHINNEWS 0\n2021 February 1 zingka ah Ralkap nih nawlngeihnak an lak mi kong he pehtlain in Chin Ramkulh Ramkheel party 3 in upa cheukhat nih an hmuhning February 2, The Hakha Times ah an chim cio. Hi kong ah CNLD Party Chairman Pu No Than Kap nih Keimah pumpak hmuhnak ahcun Union Election Commission (UEC) nih thimnak an tuah lio ah ralkap nih nawlngeihnak la cang ko u ti tluk in rian an tuan tiah karuah.\nPhundang cun hi thil a can ding hi UEC nih lam an sialcia bantuk a si. Ralkap nih siseh, USDP le party dang nih report zong an tuah lengmang ko hna khah. A fawinak cun, UEC nih an i palh rumro ko tiah The Hakha Times ah a chim.\n1962 kum Ne Win nih nawlngeihnak a lak i a thlaici tuh mi a nung peng rih ti cu a fiang bik mi si ko. Khatlei belte ah 2008 phunghram nih lai a rel ve tik ah Ralkap nih cun an duh tik poh ah nawlngeihnak cu an lak khawh ko i an duh can an uk ko lai. Anmah nih cun, kum 1 hnu ah thimnak kan tuah than lai an ti ko i a fiang lo ngai tiah ZCD party Secretary Pu Gin Kam Lian nih The Hakha Times ah a chim.\nHi kong ah Chin Ramkulh USDP party Chairman le atulio Hluttaw Palai Dr. Hmuh Thang nih hi nawlngeihnak an lak mi kong hi kei cu a ruah awk ka hngal bak lo. Cheukhat nih cun USDP le Ralkap hi aa khat in an kan ruah peng. Thil sual poh hi kanmah party an kan puh peng. Zeihmanh kan i pehtlaihnak a um lo i atu nawlngeihnak an lak mi kong zong zeihmanh kan thei lo tiah The Hakha Times ah a chim. Cred: Thehakhatimes